
	讗诇诪谞讛 诪讜讻专转 砖诇讗 讘讘''讚. 讜讗''转 讛转诐 诪砖讜诐 讞讬谞讗 讗讜 诪砖讜诐 砖诇讗 转转讘讝讛 讘讘''讚 讻讚诪驻专砖 讘讗诇诪谞讛 谞讬讝讜谞转 (讻转讜讘讜转 讚祝 爪讝. 讜砖诐) 讜讬''诇 讚住''诇 讻讬讜谉 讚讗诇诪谞讛 诪讜讻专转 讗注''讙 讚讗讬谞讛 砖诇讛 砖诇讗 讘讘''讚 诪砖讜诐 讞讬谞讗 讛''谞 砖讜转祝 讬讟讜诇 讗转 砖诇讜 砖诇讗 讘讘''讚 讗注''讙 讚诇讬讻讗 讟注诐 讚讞讬谞讗: 讘讬转 讚讬谉 讛讚讬讜讟讜转. 讜讗''转 讜讛讗诪专讬谞谉 讛转诐 (讚祝 爪讞. 讜砖诐) 讗诇诪谞讛 砖砖诪讛 诇注爪诪讛 诇讗 注砖转讛 讜诇讗 讻诇讜诐 讚讗诪专讬谞谉 诇讛 诪讗谉 砖诐 诇讱 讛诇讗 诪讻专讛 注''驻 讘''讚 讛讚讬讜讟讜转 讜讬''诇 讻讬讜谉 砖诇讜拽讞转 诇注爪诪讛 谞专讗讛 诇注讜诇诐 砖诪注讻讘转 诪谞讻住讬 讬转讜诪讬诐 讘讬讚讛 讗注''驻 砖讬砖 讘''讚 讛讚讬讜讟讜转 讻讬讜谉 讚诇讬讻讗 诪讜诪讞讬谉 讗讘诇 讻砖诪讜讻专转 诇讗讞专讬诐 讗讬谉 谞专讗讛 砖诪注讻讘转 诪砖诇讛诐 砖讛专讬 诇讗 注讻讘讛 讻诇讜诐 讜讗''转 讜诪''砖 讚讗诇诪谞讛 诪讜讻专转 诇讗讞专讬诐 砖诇讗 讘讘''讚 讜讘讘''讚 讬讻讜诇讛 诇注讻讘 讗驻讬' 诇注爪诪讛 诪讚讗诪专讬谞谉 讛转诐 讚讗''诇 诪讗谉 砖诐 诇讱 诪砖诪注 讚讘讘''讚 讬讻讜诇讛 诇砖讜诐 讜拽讗诪专 谞诪讬 讛转诐 讛讛讜讗 讙讘专讗 讚讗驻拽讬讚讜 讙讘讬讛 讻住转讗 讚讬转诪讬 讗讝诇 砖诪讛 诇谞驻砖讬讛 讘转' 讝讜讝讬 诇住讜祝 讗讬讬拽讜专 讻讜' 讗转讗 诇拽诪讬讛 讚专讘讬 讗''诇 诪讗谉 砖诐 诇讱 诪砖诪注 讚讘讘''讚 讬讻讜诇 诇砖讜诐 讜诇拽诪谉 讘驻专拽 讛诪驻拽讬讚 (讚祝 诇讞.) 转谞谉 讛诪驻拽讬讚 驻讬专讜转 讗爪诇 讞讘讬专讜 讜讛专拽讬讘讜 讻讜' 注讜砖讛 诇讛诐 转拽谞讛 讜诪讜讻专谉 讘讘''讚 讜讻砖讛讜讗 诪讜讻专谉 诪讜讻专谉 诇讗讞专讬诐 讜讗讬谉 诪讜讻专谉 诇注爪诪讜 讻讬讜爪讗 讘讜 讙讘讗讬 爪讚拽讛 驻讜专讟讬谉 诇讗讞专讬诐 讜讗讬谉 驻讜专讟讬谉 诇注爪诪诐 讚讗驻讬诇讜 讘讘''讚 诪讜讻专讬谉 诇讗讞专讬诐 讜讗讬谉 诪讜讻专讬谉 诇注爪诪诐 讜砖诇讗 讘讘''讚 讗讬谉 诪讜讻专讬谉 讗驻讬诇讜 诇讗讞专讬诐 讜诇讬讻讗 诇诪讬诪专 讛讗 讚讗诪专 讜诪讜讻专讬诐 诇讗讞专讬诐 讘讘''讚 讛讬讬谞讜 讘专砖讜转 讘''讚 讗讘诇 讗讬 讬讚注讬 讘''讚 讛砖讜诪讗 讬讻讜诇 诇注讻讘 诇注爪诪讜 讚讘讬专讜砖诇诪讬 诪住讬拽 注诇 讛讛讜讗 诪注砖讛 讚专讘讬 讬讜讞谞谉 讞拽讜拽讗讛 讚诪讬讬转讬 驻''拽 讚驻住讞讬诐 (讚祝 讬讙. 讜砖诐) 讗''诇 诇讱 讜诪讜讻专诐 讘讘''讚 讗诇诪讗 讗注''驻 砖谞转谉 诇讜 专砖讜转 讛讬讛 爪专讬讱 诇诪讜讻专诐 讘讘''讚 讜讬''诇 讚诪讜讻专转 砖诇讗 讘讘''讚 诪砖讜诐 讞讬谞讗. 讜讙讘讬 讻住转讗 讚讬转诪讬 谞诪讬 讚讬讻讜诇 诇注讻讘 诇注爪诪讜 讘讘''讚 诪爪讬谞谉 诇诪讬诪专 讚讛讬讬谞讜 讚讜拽讗 讘讚讬注讘讚 讚诪砖讜诐 讞砖讚 诇讗 诪讛讚专讬谞谉 注讜讘讚讗 讗''谞 讚讙讘讬 讬转诪讬 讘''讚 注爪诪诐 讛诐 诪驻拽讬讚讬谉 讜诇讻讱 讬讻讜诇 诇注讻讘 诇注爪诪讜 注诇 驻讬讛诐 讗讘诇 驻拽讚讜谉 砖诇 讗讞专讬诐 讗讬谞讜 讬讻讜诇 诇注讻讘 诇注爪诪讜 注诇 驻讬 讘''讚: 讻讘讚 讗转 讛' 诪讛讜谞讱. 讛讗 讚谞拽讟 拽专讗 讚讚讘专讬 拽讘诇讛 讜诇讗 谞拽讟 拽专讗 讚讗讬砖 讗诪讜 讜讗讘讬讜 转讬专讗讜 讜讻转讬讘 讗转 讛' 讗诇讛讬讱 转讬专讗 诪砖讜诐 讚谞讬讞讗 诇讬讛 诇讗转讜讬讬 拽专讗 讚讻讘讜讚:





专讘讬谞讜 讞谞谞讗诇

讗诪专 诇讬讛 专讘 住驻专讗 诪谞讗 诇讱 [讛讗] 讗诪专 诇讬讛 讚转谞谉 讗诐 讬砖 砖诐 讘"讚 诪转谞讛 讘驻谞讬 讘"讚 讗诪专 诇讬讛 诪讬 讚诪讬 讛转诐 讗驻讜拽讬 诪诪讜谞讗 讛讜讗 讜讘注讬 讘"讚 讗讘诇 讛讻讗 讚讬讚讬 砖拽诇讬 讘转专讬 住讙讬 诇讬讛 转讚注 讚拽转谞讬 讗诇诪谞讛 诪讜讻专转 砖诇讗 讘讘"讚. 讜讗住讬拽' 诪砖诪讬讛 讚专讘 谞讞诪谉 讘讛讛讬讗 讚讗讬谞讛 爪专讬讻讛 讘"讚 诪讜诪讞讛 讗讘诇 爪专讬讻讛 (讗驻讬') 讘"讚 讛讚讬讜讟讜转:




诪转谞讬' 诪爪讗讛 讘专驻转 讜讻讜' 注讚 讗诪专 诇讜 讗讘讬讜 讛讬讟诪讗 讗讜 讗诇 转讞讝讬专 诇讗 讬砖诪注 诇讜. 



转"专 诪谞讬谉 砖讗诐 讗诪专 诇讜 讗讘讬讜 讛讬讟诪讗 讗讜 讗诇 转讞讝讬专 砖诇讗 讬砖诪注 诇讜 诇讘讟诇 讗转 讛诪爪讜讛 砖谞讗诪专 讗讬砖 讗诪讜 讜讗讘讬讜 转讬专讗讜 讜讗转 砖讘转讜转讬 转砖诪讜专讜 讻讜诇讻诐 讞讬讬讘讬诐 讘讻讘讜讚讬 讗注"驻 砖讛讝讛专转讬讱 讘讻讬讘讜讚 讗讘 讜讗诐 讗诐 讬讗诪专讜 诇讱 讞诇诇 砖讘转 讗诇 转砖诪注 诇讛谉 讗诇讗 讜讗转 砖讘转讜转讬 转砖诪专讜 讜讻谉 讘讻诇 讛诪爪讜转. 



讜诪拽砖讬谞谉 讟注诪讗 讚讻转讘 专讞诪谞讗 讛讻讬 讛讗 诇讗讜 讛讻讬 讛讜讛 讗诪讬谞讗 讗诐 讬讗诪专 诇讜 讗诇 转砖讬讘 讬砖诪注 诇讜 讗诪讗讬 讜讛讗 讻讬讘讜讚 讗讘 讜讗诐 注砖讛 讛讜讗 砖谞讗诪专 讻讘讚 讗转 讗讘讬讱 讜讛砖讘讛 讛讬讗 注砖讛 砖谞讗诪专 讛砖讘 转砖讬讘诐 诇讗讞讬讱 讜诇讗 转注砖讛 砖谞讗诪专 诇讗 转讜讻诇 诇讛转注诇诐 讜诇讗 讗转讬 注砖讛 讜讚讞讛 诇讗 转注砖讛 讜注砖讛. 讜驻专拽讬谞谉 诪讛讜 讚转讬诪讗 讛讜讗讬诇 讜讗讬转拽讬砖 讻讬讘讜讚 讗讘 讜讗诐 诇讻讬讘讜讚 讛诪拽讜诐 砖谞讗诪专 讻讘讚 讗转 讛' 诪讛讜谞讱 讗讬诪讗 谞讬爪讬讬转 诇讬讛 诇讗讘讜讛 拽诪"诇 讚诇讗:
讞讬讬讘 诇讟注讜谉 讜诇驻专讜拽 讗驻讬' 拽' 驻注诪讬诐 砖谞讗诪专 注讝讘 转注讝讘 注诪讜. 



驻讬' 驻专讬拽讛 讗讬转 讘讛 讞住专讜谉 讻讬住 砖讗诐 诇讗 转驻专拽讛 转诪讜转 讛讘讛诪讛 转讞转 诪砖讗讛 讟注讬谞讛 讗讬谉 讘讛 讞住专讜谉 讻讬住 讚诇讬讻讗 讞砖砖讗 诇诪讬转转 讛讘讛诪讛. 讬砖讘 诇讜 讘注诇 讛讘讛诪讛 讜讗诪专 诇讜 诪爪讜讛 注诇讬讱 诇驻专讜拽 讗诐 转专爪讛 驻专讜拽 驻讟讜专 砖谞讗诪专 注诪讜.





专诪讘"谉

讙诪专讗: 讚转谞谉 讗诇诪谞讛 诪讜讻专转 砖诇讗 讘讘"讚. 转讬诪讗 讛讜讗 诪讬 讚诪讬 讗诇诪谞讛 诇砖讜转驻讬谉, 讛转诐 讟注诪讗 诪砖讜诐 讞讬谞讗 讗"谞 诪砖讜诐 诪讝讜谞讬 讚讗讬 诇讗讜 讛讻讬 讘注讬讗 讘"讚 诇讻"注 讚讛讗 诇讬转 诇讛 讘谞讻住讬 讻诇讜诐 讜诇讗 讚诪讬讗 诇砖讜转驻讬谉 讜诪讗讬 注讘讬讚转讛 讚讝讘讙讗 讗讟讜 讚讬讚讛 砖拽诇讛 讜讗讬讻讗 诇诪讬诪专 讚诪砖讜诐 讞讬谞讗 讗讜 诪砖讜诐 诪讝讜谞讬 讗讜拽诪讬谞讛讜 专讘谞谉 诇谞讻住讬 讘讛 驻讚 讘讚讬 讻转讜讜讘转讛 讛讬诇讻讱 讛讜讬讗 诇讬讛 讻砖讜转祝 讜讻讬 砖拽诇讛 讚讙驻砖 砖谞爪爪讛 讜讗诪专讬' 讛讗 讗讬转诪专 注诇讛 讗讬谞讛 爪专讬讻讛 讘"讚 诪讜诪讞讬谉 讗讘诇 爪专讬讻讛 讘"讚 讛讚讬讜讟讜转 转诪讛 讗谞讬 驻砖讬' 讚讘讚讬谞讬 诪诪讜谞讜转 诇讗 讘注讬谞谉 诪讜诪讞讬谉 讜注讜讚 讙专讜砖讛 砖诇讗 转诪讻讜专 讗诇讗 讘讘"讚 诪讬 讘注讬讗 讘"讚 诪讜诪讞讬谉 诪讗讬 砖谞讗 诪砖讗专 讚讬谞讬 诪诪讜谞讜转, 讜讗讬讻讗 诇诪讬诪专 讛讗讬 讛讚讬讜讟讜转 诇讗讜 讻砖讗专 讛讚讬讜讙讜讜转 讚注诇诪讗 诇讜诪专 砖讗讬谞谉 诪讜诪讞讬谉 讗诇讗 讗驻讬' 讛讚讬讜讟讬转 讙诪讜专讬诐 讚诇讬讻讗 讘讬谞讬讛讜 讞讚 讚讙诪讬专 讚讬谞讗 讻诇诇 讻讬讜谉 砖讘拽讬讗讬谉 讘砖讜诪讗 讻砖讗专 讘谞讬 讗讚诐 诪讛 砖诪讻专讛 讘驻谞讬讛诐 诪讻讜专 讜讗讬谞讛 爪专讬讻讛 诇讘"讚 讚谞讬讻讗 讞讚 诪讬谞讬讛讜 讚讙诪讬专 讜讻谉 诪讜诪讞讬谉 诇讗讜 讚讜拽讗 讻讬 讛讛讬讗 讚讗转诪专 诇注讬诇 诪讗讬 讜诇讗 讗诪专 住讬诪谞讗 诇讗 讗诪专 住讬诪谉 诪讜讘讛拽 诇讗讜 讚讜拽讗 讚讙讘讬 诪诪讜谞讗 诇讗 讘注讬谞谉 住讬诪谉 诪讜讘讛拽 讗讬 诪讚讗讜专讬讬转讗 讗讬 诪讚专讘谞谉, 讜谞讚诪讛 讛讚讬谉 讛讝讛 诇诪讛 砖砖爪讬谞讜 讘专讬砖 住谞讛讚专讬谉 诪注砖专 砖谞讬 砖讗讬谉 讚诪讬讜 讬讚讜注讬谉 驻讜讚讬谉 讗讜转讛 讘砖诇砖讛 诇拽讜讞讜转 讜诇讗 讘讙' 砖讗讬谞谉 诇拽讜讞讜转 讜讗驻讬' 讗讞讚 诪讛谉 讙讜讬, 讜驻讬专砖"讬 诇拽讜讞讜转 住讜转专讬谉 讘拽讬讗讬谉 讘砖讜诪讗, 讜驻住拽讜 讛讙讗讜谞讬诐 讝"诇 讛诇讻讛 讻专讘 谞讞诪谉.
讜讗讬 拽砖讬讗, 讛讗 讚讗诪专讬谞谉 讘讻转讜讘讜转 (爪"讞 注"讗) 讗诇诪谞讛 砖砖诪讛 诇注爪诪讛 诇讗 注砖转讛 讜诇讗 讻诇讜诐 讚讗诪专讬谞谉 诇讛 诪讗谉 砖住 诇讱 讛讗 诇讗讞专讬讙讗 诪讛 砖注砖转讛 注砖讬讬 讘诪讗讬 讗讬 讘讘"讚 讛讚讬讜讟讜转 讛讬讻讬 讗诪专讬' 诪讗谉 砖诐 爪讱 讛讗 讘讬 讚讬谞讗 砖诪讜 诇讛 讗诇讗 诇讗讜 砖砖诪讛 讘诇讗 讘"讚 讜砖"诪 讚诇讗讞专 诪讛 砖注砖转讛 注砖讜讬 讜诇讛讗讬 驻讬专讜砖讬 讚讻转讬讘谞讗 讚讛谞讬 讛讚讬讜讟讜转 诇讗 讙诪讬专讬 讚讬谞讗 讗讬"讗 诇诪讬诪专 讚讛转诐 讻讬讜谉 讚诇注爪诪讛 讗讬谞讛讜 诇讗 砖诪讜 诇讛 讻诪讛 讚砖讜讬 讚诇讗 讗讬讻驻转 诇讛讜 讘讛驻住讚 讚讬转诪讬 讚讛讗 诇讗 讙诪讬专讬 讚讬谞讗 讗讘诇 讻砖砖诪讛 诇讗讞专讬诐 砖讛讬讗 讗讬谞讛 专讜爪讛 诇诪讻讜专 讗诇讗 讘讻讚讬 讚诪讬讛谉 讜注诇 驻讬讛谉 砖诇 讗诇讜 诪讛 砖注砖转讛 注砖讜讬 讚讛讗 讘拽讬讗讬 讘砖讜诪讗, 讜专讗讬转讬 诪讬 砖转讬专抓 讚讚讬注讘讚 讗驻讬' 讻诇讗 讘"讚 讻诇诇 诪讛 砖注砖转讛 注砖讜讬, 讜拽砖讬讗 讚讛讗 专讘 住驻专讬' 驻诇讙 讘诇讗 讚注转讬' 讚讗讬住讜专 讜讗诪专讜 诇讬讛 诪讗谉 驻诇讙 诇讱, 讜讗讬谉 讝讛 讚注转 讛讙讗讜谞讬诐 讝"诇 讜讻谉 转诪爪讗 讘住驻专 讛诪拽讞 讘砖注专 讛砖砖讬:



讬讻讜诇 讗诪专 诇讜 讗讘讬讜 讗诇 转讞讝讬专 讜讻讜'. 诪爪讗转讬 诇专讘讜转讬谞讜 讛爪专驻转讬诐 讝"诇 讘转讜住驻讜转: 讗讬讻讗 讚拽砖讬讗 诇讬讛 驻砖讬' 砖诇讗 讬砖诪注 诇讜 砖讛专讬 讗讬谉 诇讜 诇讗讘讬讜 讻讘讜讚 讗诐 诇讗 讬讞讝讬专 讜讗讬谉 讘讜 注砖讛 讻诇诇 讚谞讚讞讬 诇讗 转注砖讛, 讜讬砖 诇讜诪专 讚讛讻讬 驻讬专讜砖讛: 讗诇 转讞讝讬专 讗诇讗 注住讜拽 讘讻讘讜讚讬 讚讗讬讻讗 注砖讛 注"讻, 讜讻谉 讻转讘转讬 讗谞讬 讘诪住' 讬讘诪讜转 驻"讗 (讜.):



驻专讬拽讛 讘讞谞诐 讗讬讻讗 诇诪讬诪专 讚讻讬讜谉 讚讗讬转 讘讬讛 爪注专 讗 讚诪专讛 讜爪注专讗 讚讬讚讬讛 诇驻讬讻讱 讛讬讗 讘讞谞诐 讜讗驻讬诇讜 讛讬讛 讘讟诇 诪谉 诪谉 讛住诇注 讗讬谉 诇讜 砖讻专讜 讜讗注"讙 讚爪讘"讞 诇讗讜 讚讗讜专讬讬转' 讘讬讜谉 讚讗讬讻讗 爪注专讗 讚讬讚讛 诪专讛 谞诪讬 诪爪讟注专 讬讜转专 诪讗讘讚讛 讜讗讬讻讗 诇诪讬诪专 讛讗讬 讘讞谞诐 砖讗诐 诇讗 讛讬讛 讘讟诇 诪讻诇讜诐 讗讬谞讜 讬讻讜诇 诇讜诪专 诇讜 转谉 诇讬 砖讻专讬, 讗讘诇 讗诐 讛讬讛 讘讟诇 诪谉 讛住诇注 讻诇讜' 砖讛讬讛 注讜住拽 讘诪诇讗讻讛 谞讜讟诇 砖讻专讜 讻讚讬谉 讗讘讚讛:





专砖讘"讗

转讚注 讚转谞谉 讗诇诪谞讛 诪讜讻专转 砖诇讗 讘讘讬转 讚讬谉. 讗讬讻讗 诇诪讬讚拽 诪讬 讚诪讬, 讛转诐 转拽谞转讗 讛讬讗 讚转拽讬谞讜 诇讛 讗讬 诪砖讜诐 讞讬谞讗 讗讬 诪砖讜诐 诪讝讜谞讬 (讻转讜讘转 爪讝, 讗), 讗讘诇 讛讻讗 讙讘讬 砖讜转驻讬谉 诇讗. 讜讬砖 诇讜诪专 讚拽讗 住诇拽讗 讚注转讬讛 讚诪砖讜诐 讞讬谞讗 讚讬讚讛 注砖讗讜讛 讻砖讜转祝, 讜讗诐 讗讬转讗 讚砖讜转祝 诇讗, 讗祝 讛讬讗 诇讗 转诪讻讜专 讗诇讗 讘讘讬转 讚讬谉.



讜讗住讬拽谞讗: 讗讬谞讛 爪专讬讻讛 讘讬转 讚讬谉 诪讜诪讞讬谉 讗讘诇 爪专讬讻讛 讘讬转 讚讬谉 讛讚讬讜讟讜转. 讜讗讬讻讗 诇诪讬讚拽 讗诐 讻谉 诪讗讬 拽讗 诪砖诪注 诇谉 驻砖讬讟讗, 讚讗讟讜 讻讜诇讛讜 讚讬谞讬 诪诪讜谞讜转 诇讗讜 讘讛讚讬讜讟讜转 谞讬谞讛讜, 讜诪讗讬 砖谞讗. 讜注讜讚 讚讗诐 讗讬转讗, 讙专讜砖讛 谞诪讬 诇诪讛 诇讗 转诪讻讜专 讗驻讬诇讜 砖诇讗 讘讘讬转 讚讬谉, 讚诪讗讬 砖谞讗 诪砖讗专 讚讬谞讬 诪诪讜谞讜转. 驻讬专砖 讛专诪讘"谉 讝"诇: 讚诪讜诪讞讬谉 讜讛讚讬讜讟讜转 讚讛讻讗, 诇讗 讻诪讜诪讞讬谉 讚注诇诪讗 讚住诪讜讻讬谉, 讜讛讚讬讜讟讜转 讚注诇诪讗 讚讘拽讬讗讬 讗诇讗 讚诇讗 住诪讬讻讬, 讗诇讗 诪讜诪讞讬谉 讚讛讻讗, 诪讜诪讞讬谉 讘讚讬谉 讻讚讬讬谞讬谉 讚注诇诪讗 讚讘注讬谞谉 讚讗讬讻讗 讞讚 诪讬谞讬讬讛讜 讚讙诪讬专 讚讬谞讗, 讜讛讚讬讜讟讜转 讛讚讬讜讟讜转 讙诪讜专讬谉 讗诇讗 讚讘拽讬讗讬 讘砖讜诪讗. 讜拽讬讬诪讗 诇谉 讻专讘 谞讞诪谉, 讜讻谉 驻住拽讜 讛讙讗讜谞讬诐 讝"诇.
讜讗诐 转讗诪专 讜讛讗 讚讗诪专讬谞谉 讘讻转讜讘讜转 (爪讞, 讗) 讗诇诪谞讛 砖砖诪讛 诇注爪诪讛 诇讗 注砖转讛 讜诇讗 讻诇讜诐 讚讗诪专讬谞谉 诇讛 诪讗谉 砖诐 诇讬讱, 讛讗 诇讗讞专讬谞讬 诪讛 砖注砖转讛 注砖讜讬, 讘诪讗讬 注住拽讬谞谉 讗讬 讘讘讬转 讚讬谉 讛讚讬讜讟讜转 讗诪讗讬 诇讗 注砖转讛 讜诇讗 讻诇讜诐, 讜讗讬 砖诇讗 讘讘讬转 讚讬谉 讻诇诇 讗驻讬诇讜 诇讗讞专讬谞讬 谞诪讬 讗诪讗讬 诪讛 砖注砖转讛 注砖讜讬, 讜讛讗 讗诪专转 诪讜讻专转 砖诇讗 讘讘讬转 讚讬谉 诪讜诪讞讬谉 讜诇注讜诇诐 爪专讬讻讛 讛讚讬讜讟讜转. 讜讛专诪讘"谉 讝"诇 转讬专抓 讚诇注讜诇诐 讻砖砖诪讛 讘讘讬转 讚讬谉 讛讚讬讜讟讜转, 讗诇讗 砖砖诪讛 讛讬讗 诇注爪诪讛 讜讛诐 讛讜讚讜 诇讛, 讚讻讬讜谉 讚诇讗 讙诪讬专讬, 讗讬讻讗 诇诪讬讞砖 讚讬诇诪讗 诇讗 诪讚拽讚拽讬 讘讛讚讛 讚诇讗 讞讬讬砖讬 诇驻住讬讚讗 讚讬转诪讬, 讗讘诇 讻砖诪讛 诇讗讞专讬谞讬, 讗讬讛讬 讞讬讬砖讗 诇讛驻住讚 讛讬转讜诪讬诐 讜诪讚拽讚拽转 注诪讛谉, 讜讗祝 讘讬转 讚讬谉 诪讚拽讚拽讬谉 讚讘拽讬讗讬谉 讘砖讜诪讗 谞讬谞讛讜. 讜注讚讬讬谉 爪专讬讻讛 注讬讜谉 讚讛讻讗 诇讗 讘砖讜驻讟谞讬 注住拽讬谞谉, 讚讗祝 注诇 讙讘 讚诇讗 讘拽讬讗讬 讘讚讬谞讬, 诇讗 讞砖讬讚讬 诇讝诇讝讜诇讬 讘谞讻住讬 讚讬转诪讬, 讛讜讗讬诇 讜讘拽讬讗讬 讘砖讜诪讗.



讬讻讜诇 讗诪专 诇讜 讗讘讬讜 讗诇 转讞讝讬专 讜讻讜'. 讗讬讻讗 诇诪讬讚拽, 驻砖讬讟讗 砖诇讗 讬砖诪注 诇讜, 砖讛专讬 讗讬谉 诇讗讘讬讜 讻讘讜讚 讻砖讗讬谞讜 诪讞讝讬专, 讜讻讬讜谉 砖讻谉, 诇讬讻讗 注砖讛 讻诇诇 讚谞讚讞讬. 驻讬专砖讜 讘转讜住驻讜转 (注讬' 诇拽' 诇讙, 讗 讚"讛 讗讘讬讚转讜) 讚讛讻讗 讻砖讗诪专 诇讜 讗讘讬讜 讗诇 转讞讝讬专 讗诇讗 注住讜拽 讘讻讘讜讚讬 诇讛讘讬讗 诇讬 讙讜讝诇讜转 讗讜 诇砖诪砖谞讬. 讜讻谉 讻转讘转讬讛 讘专讬砖 驻专拽 拽诪讗 讚讬讘诪讜转 (讜, 讗 讚"讛 诪讛) 讘住讬注转讗 讚砖诪讬讗.



讛讗 诇讗讜 讛讻讬 谞讬爪讬转 诇讬讛 讛讗讬 注砖讛 讜讛讗讬 注砖讛 讜诇讗 转注砖讛. 讛专讘 讗诇驻讗住讬 讜专砖"讬 讝"诇 驻讬专砖讜讛 讗讗诪专 诇讜 讗讘讬讜 讗诇 转讞讝讬专, 讚讘讛砖讘转 讗讘讚讛 讗讬讻讗 注砖讛 讚讛砖讘 转砖讬讘诐 讜诇讗讜 讚诇讗 转讜讻诇 诇讛转注诇诐. 讜讻讘专 讻转讘转讬 诇诪注诇讛 (诇, 讗) 讚诇讗 诪砖讻讞转 讘讗讘讚讛 注砖讛 讜诇讗 转注砖讛 讗诇讗 讻砖谞讟诇讛 注诇 诪谞转 诇讛讞讝讬专讛 讜诇讗讞专 诪讻讗谉 谞诪诇讱 诇讙讜讝诇讛 讜拽讜讚诐 砖谞转讬讗砖讜 讛讘注诇讬诐, 砖讗诐 诇讗 谞讟诇讛 诇讬讻讗 讗诇讗 诇讗讜 讚诇讗 转讜讻诇 诇讛转注诇诐, 讻讚讗讬转讗 诇注讬诇 (讘讘讗 诪爪讬注讗 讻讜, 讘). 讜诇驻讬 驻讬专讜砖 讝讛 讻讬 转讬专抓 讘讙诪专讗 住诇拽讗 讚注转讱 讗诪讬谞讗 讛讜讗讬诇 讜讛讜拽砖 讻讘讜讚诐 诇讻讘讜讚 讛诪拽讜诐, 讛讜讗 讛讚讬谉 讚讛讜讛 诪爪讬 诇转专抓 讛讻讗 讘诪讗讬 注住拽讬谞谉 讻砖诇讗 谞讟诇讛 注讚讬讬谉, 讚诇讬讻讗 讗诇讗 诇讗讜 讚诇讗 转讜讻诇 诇讛转注诇诐 诇讘讚, 讗诇讗 讚谞讬讞讗 诇讬讛 诇讗讜拽讜诪讛 讘讻诇 注谞讬谉, 讜讗驻讬诇讜 讛讻讬 讗讬 诇讗讜 讚讻转讬讘 讗转 砖讘转讜转讬 转砖诪讜专讜, 谞讬爪讬转 诇讬讛 讛讜讗讬诇 讜讛讜拽砖 讻讘讜讚诐 诇讻讘讜讚 讛诪拽讜诐. 讜诪讬讛讜 讛诪讞讜讜专, 讚注讬拽专 拽讜砖讬讗 讚讙诪专讗 讚诪拽砖讜 讟注诪讗 讚讻转讬讘 讗转 砖讘转讜转讬 转砖诪讜专讜 讗讗诪专 诇讜 讗讘讬讜 讛讟诪讗 拽讗讬, 讚讘讟讜诪讗讛 讗讬讻讗 注砖讛 讜诇讗 转注砖讛, 讜讝讛 讛谞讻讜谉.





讛诪讗讬专讬

讞诇拽 讘驻谞讬 砖诇砖讛 讜讞讘专讜 讻讜驻专 讘讛 讜讗讬谉 砖诐 讛讘讬转 讚讬谉 讻诇诇 砖谞讚注 讝讛 注诇 驻讬讛诐 讛专讬 讝讛 爪专讬讱 诇讛讘讬讗 砖谞讬诐 诪谉 讛砖诇砖讛 砖讬注讬讚讜 砖讞诇拽 讘驻谞讬讛诐 讜砖诇讬砖讬 注诪讛诐 讗讜 砖谞讬诐 诪谉 讛砖讜拽 砖讬注讬讚讜 砖讞诇拽 讘驻谞讬 砖诇砖讛:



讗诇诪谞讛 讬砖 诇讛 专砖讜转 诇诪讻讜专 诇诪讝讜谞讜转讬讛 诪谞讻住讬 讘注诇讛 讗驻讬诇讜 拽专拽注 讜讗驻讬诇讜 砖诇讗 讘讘讬转 讚讬谉 诪讜诪讞讬谉 讜讘诇讘讚 讘砖诇砖讛 讛讚讬讜讟讜转 讘拽讬讗讬谉 讘砖讜诪讗 讜讗诐 诪讻专讛 讘讬谞讛 诇讘讬谉 注爪诪讛 讗诐 砖讜讛 讘砖讜讛 诪讻专讛 讛专讬 诪讻专讛 拽讬讬诐 讜讻砖讬专爪讜 讛讬讜专砖讬谉 诇讛砖讘讬注讛 讗讬谉 诪讞砖讘讬谉 注诪讛 讘讘讬转 讚讬谉 注诇 住驻讜拽 诪讝讜谞讜转讬讛 讜注诇 诪注砖讬 讬讚讬讛 讜讻谉 诪砖讘讬注讬谉 讗讜转讛 砖诇讗 诪讻专讛 讘讬转专 诪诪讛 砖砖诪讜 诇讛 讜讗诐 诪讜讻专转 诇讻转讜讘转讛 谞砖讘注转 注诇 讻转讜讘转讛 讘讘讬转 讚讬谉 砖诇讗 谞驻专注讛 讘讻诇讜诐 讜诪讜讻专转 讗祝 砖诇讗 讘讘讬转 讚讬谉 诪讜诪讞讬谉 讗诇讗 讘砖诇砖讛 讛讚讬讜讟讜转 谞讗诪谞讬谉 讜讘拽讬讗讬谉 讘砖讜诪讗 讜讗诐 诪讻专讛 讘讬谞讛 诇讘讬谉 注爪诪讛 讗诐 砖讜讛 讘砖讜讛 诪讻专讛 拽讬讬诐 讜谞砖讘注转 讗讞专 诪讻讬专讛 诇讬转讜诪讬诐 讗诐 专爪讜 砖讻讚讬谉 诪讻专讛 诇讚注转 拽爪转 讜讻谉 讗诐 诪讻专讛 讘讬转专 诪诪讛 砖砖诪讜 诇讛 讜讚讘专讬诐 讗诇讜 讬转讘讗专 注讬拽专 砖诇讛诐 讘诪住讻转 讻转讘讜转 讘注"讛:



讛诪砖谞讛 讛讗专讘注 注砖专讛 讜讛讬讗 诪注讜专讘转 拽爪转讛 诪谉 讛讞诇拽 讛砖谞讬 讘爪讚讚讬谉 砖讗讬谞谉 讘讻诇诇 讗讘讚讛 讜拽爪转讛 诪注谞讬谉 讛讞诇拽 讛讞诪讬砖讬 讘爪讚讚讬谉 讛驻讜讟专讬谉 讘讛砖讘转 讗讘讚讛 讜讗诪专 注诇 讝讛 诪爪讗讛 讘专驻转 讗讬谞讜 讞讬讬讘 讘讛 讘专砖讜转 讛专讘讬诐 讞讬讬讘 讘讛 讗诐 讛讬转讛 讘讘讬转 讛拽讘专讜转 讗诇 讬讟诪讗 诇讛 讗诪专 诇讜 讗讘讬讜 讛讟诪讗 讗讜 砖讗诪专 诇讜 讗讘讬讜 讗诇 转讞讝讬专 诇讗 讬砖诪注 诇讜 讗诪专 讛专"诐 讻讘专 讬讚注转 讻讬 驻专讬砖讜转 讛讻讛谉 讗讜 讛谞讝讬专 诪谉 讛讟诪讗讛 讛讜讗 注砖讛 讜诇讗 转注砖讛 谞讗诪专 讘讻讛谉 讜拽讚砖转讜 讜谞讗诪' 讘谞讝讬专 拽讚讜砖 讛讜讗 讜讝讜 诪爪讜转 注砖讛 讜谞讗诪专 讘讻讛谉 诇谞驻砖 诇讗 讬讟诪讗 讜讘谞讝讬专 谞讗诪专 讜注诇 讻诇 谞驻砖讜转 诪转 诇讗 讬讘讗 讜讛讞讝专转 讛讗讘讚讛 注砖讛 讘诇讘讚 讜讛讜讗 诪讛 砖谞讗诪专 讛砖讘 转砖讬讘诐 诇讗讞讬讱 讜诪注讬拽专谞讜 讗讬谉 注砖讛 讚讜讞讛 讗转 诇讗 转注砖讛 讜注砖讛 讜讗诪' 专讞诪谞讗 讗讬砖 讗诪讜 讜讗讘讬讜 转讬专讗讜 讜讗转 砖讘转讜转讬 转砖诪讜专讜 讻诇讻诐 讞讬讬讘讬谉 讘讻讘讜讚讬 讜诇讻谉 讗讬谞讜 讞讬讬讘 讘讻讘讜讚 讗讘 讜讗诐 讗诐 讗诪专讜 诇注讘讜专 注诇 诪爪讜讛 诪谉 讛诪爪讜转:



讗诪专 讛诪讗讬专讬 诪爪讗讛 讘专驻转 讗讬谞讜 讞讬讬讘 讘讛 讜驻专砖讜讛 讘讙诪' 讘专驻转 砖讗讬谉 讬爪讬讗转 讛讘讛诪讛 诪砖诐 讜转注讬讬转讛 诪爪讜讬讛 讻诇 讻讱 讻讙讜谉 砖讗讬谞讛 讬讻讜诇讛 诇爪讗转 诪砖诐 讘专讬讜讞 讜诪转讜讱 讻讱 讗讬谞讜 讞讬讬讘 讘讛 讗注"驻 砖讬讻讜诇讛 诇爪讗转 讘讚讞拽 讜讗注"驻 砖讝讛 讛专驻转 讞讜抓 诇转讞讜诐 讘专砖讜转 讛专讘讬诐 讞讬讬讘 诇讬讟驻诇 讘讛 讗注"驻 砖讗讬谞讛 专爪讛 讜驻讬专砖讜 讘讙诪' 讚讜拽讗 砖讛讜讗 讞讜抓 诇转讞讜诐:



讛讬转讛 讘讘讬转 讛拽讘专讜转 诇讗 讬讟诪讗 诇讛 讻诪讜 讜讘讬讗专谞讜 讗诪专 诇讜 讗讘讬讜 讛讟诪讗 讗讜 砖讗诪专 诇讜 讗诇 转讞讝讬专 诇讗 讬砖诪注 诇讜 讜讗注"驻 砖讛讜拽砖 讻讘讜讚讜 诇讻讘讜讚 讛诪拽讜诐 砖讗讬谉 诇讱 诇讻讘讚讜 诇讛拽诇 讘讻讘讜讚 砖诪讬诐 讘驻讬专讜砖 讗诪专讜 讗讬砖 讗诪讜 讜讗讘讬讜 转讬专讗讜 讜讗转 砖讘转讜转讬 转砖诪讜专讜 讻诇讻诐 讞讬讬讘讬谉 讘讻讘讜讚讬:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛讞诪砖 注砖专讛 讜讛讜讗 诪注谞讬谉 讛讞诇拽 讛讞诪讬砖讬 讘诪讛 砖谞转讙诇讙诇 讘讜 诇注谞讬谞讬 驻专讬拽讛 讜讟注讬谞讛 驻专拽 讜讟注谉 驻专拽 讜讟注谉 讗驻讬诇讜 讗专讘注讛 讜讞诪砖讛 驻注诪讬诐 讞讬讬讘 砖谞讗' 注讝讜讘 转注讝讜讘 注诪讜 讛诇讱 讜讬砖讘 诇讜 讜讗诪专 讛讜讗讬诇 讜诪爪讜讛 注诇讬讱 讗诐 专爪讬转 诇驻专讜拽 驻专讜拽 驻讟讜专 砖谞讗诪专 注诪讜 讜讗诐 讛讬讛 讝拽谉 讗讜 讞讜诇讛 讞讬讬讘 诪爪讜讛 诪谉 讛转讜专讛 诇驻专讜拽 讗讘诇 诇讗 诇讟注讜谉 专' 砖诪注讜谉 讗讜诪专 讗祝 诇讟注讜谉 专' 讬讜住讬 讛讙诇讬诇讬 讗讜诪专 讗诐 讛讬讛 注诇讬讜 讬讜转专 诪诪砖讗讜 讗讬谉 讝拽讜拽 诇讜 砖谞讗' 转讞转 诪砖讗讜 讜讛讜讗 讬讻讜诇 诇注诪讜讚 讘讜 讗诪专 讛专"诐 讜诪爪讜讛 诪谉 讛转讜专讛 诇驻专讜拽 讘讞谞诐 讜诇讟注讜谉 讘砖讻专 讜专' 砖诪注讜谉 讗讜诪专 讝讛 讜讝讛 讘讞谞诐 讜讗讬谉 讛诇讻讛 诇讗 讻专' 砖诪注讜谉 讜诇讗 讻专' 讬讜住讬 讜诪谉 讛诪讘讜讗专 砖诪讛 砖讗诪' 讝拽谉 讗讜 讞讜诇讛 讛讜讗 砖讘 诇讘注诇 讛诪砖讗 讜诪讛 砖讗诪专 讞讬讬讘 专"诇 讻讬 讛驻讜讙注 讘讜 讞讬讬讘 砖讬驻专讜拽 讛诪砖讗 讛讜讗 诇讘讚讜 讜诇讗 讬讟专讬讞 诇讘注诇 讛诪砖讗 砖讬驻专讜拽 注诪讜 讗诐 讛讜讗 讞诇砖 讛讙讜祝:



讗诪专 讛诪讗讬专讬 驻专拽 讜讟注谉 讗驻讬诇讜 讗专讘注讛 讜讞诪砖讛 驻注诪讬诐 讞讬讬讘 驻讬' 讛驻专讬拽讛 讛讬讗 讻砖讛讘讛诪讛 专讜讘爪转 转讞转 诪砖讗讛 讜讛讟注讬谞讛 讻砖谞驻诇 讛诪砖讜讬 讘讚专讱 讜讗讬谉 砖谞讬 诇讛拽讬诪讜 注诐 讛讘注诇讬诐 讜讞讬讬讘 讘讝讛 讗驻讬诇讜 诪讗讛 驻注诪讬诐 讻诪讜 砖讘讗专谞讜 诇诪注诇讛 注讝讜讘 讗驻讬诇讜 诪讗讛 讛拽诐 讗驻讬诇讜 诪讗讛 讜诇讗 谞讗诪专 转注讝讜讘 讗讜 转拽讬诐 讗诇讗 诇诇诪讚 砖讗诐 诪爪讗讛 专讘讜爪讛 讜讗讬谉 讘注诇讬诐 注诪讜 驻讜专拽 讜讞讜讝专 讜讟讜注谉:



讛诇讱 讜讬砖讘 诇讜 讻诇讜诪专 砖讛讬转讛 讘讛诪讛 讝讜 专讘讜爪讛 讜讛讬讛 讘注诇讬讛 注讝 驻谞讬诐 讜讛诇讱 讜讬砖讘 诇讜 讜讗诪专 诇讝讛 砖驻讙注 讘讜 讛讜讗讬诇 讜注诇讬讱 诪爪讜讛 讗诐 专爪讬转 诇驻专讜拽 驻专讜拽 驻讟讜专 讜注诇 讝讛 谞讗诪专 注诪讜 讜讗诐 讛讬讛 讝拽谉 讗讜 讞讜诇讛 专"诇 讘注诇 讛讘讛诪讛 讝拽谉 讗讜 讞讜诇讛 讜讗讬谉 讘讜 讻讞 诇注讝讜专 讜讗讬谞讜 注讜砖讛 讻谉 诪转讜讱 注讝讜转 讗诇讗 诪转讜讱 讞讜诇讬 讗讜 讝拽谞讛 讞讬讬讘 讝讛 诇驻专讜拽 讜诇讟注讜谉 注诪讜 诇讘讚讜:



诪爪讜讛 诪谉 讛转讜专讛 诇驻专讜拽 驻讬专砖讜 讘讙诪专讗 诇驻专讜拽 讘讞谞诐 诪转讜讱 砖讬砖 讻讗谉 爪注专 讘注诇讬 讞讬讬诐 讗讬谉 诪砖讛讬谉 诇讛转谞讜转 注诇 讛砖讻专 讗讘诇 诇讗 诇讟注讜谉 专"诇 诇讗 诇讟注讜谉 讘讞谞诐 讗诇讗 讘砖讻专 讜讛专讬 讝讛 注讜砖讛 诪爪讜讛 讜谞讜讟诇 砖讻专讜 讜诪"诪 驻专讬拽讛 讘讞谞诐 讬砖 讗讜诪专讬诐 讚讜拽讗 诇诪讬 砖讗讬谞讜 诪转讘讟诇 诪诪诇讗讻讛 讗讘诇 注讜住拽 讘诪诇讗讻讛 讬砖 诇讜 砖讻专 讘讟讜诇讜 讜诇讗 讬专讗讛 诇讬 讻谉 诇讗 谞讗诪专讛 讗讜转讛 诪砖谞讛 讗诇讗 诇讛砖讘转 讗讘讚讛 砖讛讜讗 讘讟讜诇 讙讚讜诇 专' 砖诪注讜谉 讗讜诪专 讗祝 诇讟注讜谉 驻讬专讜砖 讗祝 诇讟注讜谉 讘讞谞诐 讜讗讬谉 讛诇讻讛 讻讚讘专讬讜 专' 讬讜住讬 讛讙诇讬诇讬 讗讜诪专 讗诐 讛讬讛 注诇讬讜 讬讜转专 诪诪砖讗讜 讛专讗讜讬 诇讜 讗讬谉 讝拽讜拽 诇讛 讛讜讗讬诇 讜讬砖 讻讗谉 驻砖讬注转 讘注诇讬诐 讜讗讬谉 讛诇讻讛 讻讚讘专讬讜 讗诇讗 讗祝 讘讬转专 诪诪砖讗 讛专讗讜讬:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讻转讘谞讜 讛诇讻讛 讛讬讗 讗诇讗 砖讬砖 讘注谞讬谉 讛诇讱 讜讬砖讘 诇讜 转谞讗讬 讻诪讜 砖讬转讘讗专 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

讗讬谞讛 爪专讬讻讛 讘讬转 讚讬谉 砖诇 诪讜诪讞讬谉 讜讻讜'. 诪讜诪讞讬谉 诇讗讜 讚讜拽讗 讻讬 讛讛讬讗 讚讗讬转诪专 诇注讬诇 诪讗讬 讜诇讗 讗诪专 住讬诪谞讬讛 诇讗 讗诪专 住讬诪谉 诪讜讘讛拽 讚讜拽讗 讚讙讘讬 诪诪讜谞讗 诇讗 讘注讬谞谉 住讬诪谉 诪讜讘讛拽 讗讬 诪讚讗讜专讬讬转讗 讗讬 诪讚专讘谞谉. 讜讛讚讬讜讟讜转 讛讬讬谞讜 讗讬谞砖讬 讚讘拽讬讗讬 讘砖讜诪讗 讜谞讚诪讛 讛讚讬谉 诇诪讛 砖砖谞讬谞讜 讘专讬砖 住谞讛讚专讬谉 诪注砖专 砖谞讬 砖讗讬谉 讚诪讬讜 讬讚讜注讬诐 驻讜讚讬谉 讗讜转讛 讘砖诇砖讛 诇拽讜讞讜转 讜诇讗 讘砖诇砖讛 砖讗讬谞谉 诇拽讜讞讜转 讜讗驻讬诇讜 讗讞讚 诪讛谉 讙讜讬 讜驻讬专砖 专砖"讬 诇拽讜讞讜转 住讜讞专讬谉 讘拽讬讗讬谉 讘砖讜诪讗. 讜诇注讬诇 讗诪专讬谞谉 砖诐 讚诪讬讛谉 讜诪谞讬讞谉 讗驻讬诇讜 诇讬讻讗 讘讬转 讚讬谉 讻诇诇 诇讗 讛讟专讬讞讜 讘讗讘讬讚讛 讬讜转专 诪讚讗讬 讜诇讗 讗诪专讬谞谉 诇讬讛 谞诪讬 诪讗谉 砖诐 诇讱. 转讜住驻讜转 砖讗谞"抓.  


讛拽砖讜 讘转讜住驻讜转 讛讗 讚讗诪专讬谞谉 讘讻转讜讘讜转 讗诇诪谞讛 砖砖诪讛 诇注爪诪讛 诇讗 注砖转讛 讜诇讗 讻诇讜诐 讜讻讜'. 讛讗 诇讗讞专讬谞讬 诪讛 砖注砖转讛 注砖讜讬 讘诪讗讬 讗讬 讘讘讬转 讚讬谉 讛讚讬讜讟讜转 讛讬讻讬 讗诪专讬谞谉 诪讗谉 砖诐 诇讬讱 讛讗 讘讬 讚讬谞讗 砖诪讜 诇讛. 讗诇讗 诇讗讜 砖砖诪讛 讘诇讗 讘讬转 讚讬谉 讜砖诪注 诪讬谞讛 讚诇讗讞专 诪讛 砖注砖转讛 注砖讜讬. 讜诇讛讗讬 驻讬专讜砖讗 讚讻转讬讘谞讗 讚讛谞讬 讛讚讬讜讟讜转 诇讗 讙诪讬专讬 讚讬谞讗 讗讬讻讗 诇诪讬诪专 讚讛转诐 讻讬讜谉 讚诇注爪诪讛 砖诪讛 讗讬谞讛讜 诇讗 砖诪讜 诇讛 讻诪讛 讚砖讜讬 讚诇讗 讗讬讻驻转 诇讛讜 讘讛驻住讚 讚讬转诪讬 讚讛讗 诇讗 讙诪讬专讬 讚讬谞讗 讗讘诇 讻砖砖诪讛 诇讗讞专讬诐 砖讛讬讗 讗讬谞讛 专讜爪讛 诇诪讻讜专 讗诇讗 讘讻讚讬 讚诪讬讛谉 讜注诇 驻讬讛谉 砖诇 讗诇讛 诪讛 砖注砖转讛 注砖讜讬 讚讛讗 讘拽讬讗讬 讘砖讜诪讗. 讜专讗讬转讬 诪讬 砖转讬专抓 讚讚讬注讘讚 讗驻讬诇讜 讘诇讗 讘讬转 讚讬谉 讻诇诇 诪讛 砖注砖转讛 注砖讜讬. 讜拽砖讬讗 讚讛讗 专讘 住驻专讗 驻诇讙 讘诇讗 讚注转讬讛 讚讗讬住讜专 讜讗诪专讜 诇讬讛 诪讗谉 驻诇讙 诇讱. 讜讗讬谉 讝讛 讚注转 讛讙讗讜谞讬诐 讜讻谉 转诪爪讗 讘诪拽讞 砖注专 讞诪讬砖讬. 讛专诪讘"谉. 
讜注讚讬讬谉 爪专讬讱 注讬讜谉 讚讗谞谉 诇讗讜 讘砖讜驻讟谞讬 注住拽讬谞谉 讚讗祝 注诇 讙讘 讚诇讗 讘拽讬讗讬 讘讚讬谞讗 诇讗 讞砖讬讚讬 诇讝诇讝讜诇 讘谞讻住讬 讬转讜诪讬诐 讛讜讗讬诇 讜讘拽讬讗讬 讘砖讜诪讗. 讛专砖讘"讗. 讜注讬讬谉 讘讛专"谉 驻专拽 讗诇诪谞讛 谞讬讝讜谞讬转. 


讜讝讛 诇砖讜谉 讛专讬讟讘"讗: 讜诇讗讜 诪讬 讗讬转诪专 注诇讛 讜讻讜'. 讛讻讬 谞诪讬 爪专讬讱 讘讬转 讚讬谉 讛讚讬讜讟讜转. 讜讬拽砖讛 诇讬 讗讬 讘讬转 讚讬谉 讛讚讬讜讟讜转 爪专讬讻讛 诪讗讬 诪讜讻专转 砖诇讗 讘讘讬转 讚讬谉 诪讬 注讚讬驻讗 诪砖讗专 讚讬谞讬 诪诪讜谞讜转 砖讛谉 讘讛讚讬讜讟讜转. 讜讬砖 诇讜诪专 讚讛谞讬 讛讚讬讜讟讜转 讛讬讬谞讜 讛讚讬讜讟讜转 诪诪砖 讚诇讗 讙诪讬专讬 讗诇讗 讚讘拽讬讗讬 讘砖讜诪讗 讜讛讻讬 拽讗诪专 讗讬谞讛 爪专讬讻讛 讘讬转 讚讬谉 讚讙诪讬专讬 讗诇讗 讚讬 诇讛 讘讘讬转 讚讬谉 讛讚讬讜讟讜转 砖诇 讛砖讜拽 讜诇讛讚讬讜讟讜转 讚注诇诪讗 拽专讬 讛讻讗 诪讜诪讞讬谉 讗讙讘 讗讬谞讱 讛讚讬讜讟讜转 砖诇 砖讜拽 讚诇讗 讙诪讬专讬 讻诇诇 讜讛讬讬谞讜 讚转谞谉 诪讜讻专转 砖诇讗 讘讘讬转 讚讬谉 讻诇讜诪专 砖诇讗 讘讘讬转 讚讬谉 讛讚谞讬诐 讚讬谞讬 诪诪讜谞讜转. 讜讬砖 砖驻讬专砖 讚讘讻诇 注谞讬谉 讻转讜讘讛 讘注讬谞谉 住诪讜讻讬谉 讻讚讬谉 转讜专讛 砖诇讗 转拽谞讜 讛讚讬讜讟讜转 讗诇讗 讘讛讜讚讗讜转 讜讛诇讜讗讜转 讜诪砖讗 讜诪转谉 诪驻谞讬 转拽谞转 讛砖讜拽. 讜讝讜 讗讬谞讜 讻诇讜诐 讻讚讘专讬专谞讗 讘讚讜讻转讗. 讜讻谉 驻讬专砖讜 讛讙讗讜谞讬诐. 讛讬诇讻讱 讗诇诪谞讛 砖诪讻专讛 砖诇讗 讘讘讬转 讚讬谉 讛讚讬讜讟讜转 诇讗 注砖转讛 讻诇讜诐 讜讻讚讗诪专讬谞谉 讛讻讗 讙讘讬 注讜讘讚讗 讚专讘 住驻专讗 讚讗祝 注诇 讙讘 讚讛讜讬 讘讚讬注讘讚 讻诇 讛讬讻讗 讚诇讗 驻诇讬讙 讘驻谞讬 砖诇砖讛 讗讬谉 诪注砖讬讜 讻诇讜诐 讜讚讜拽讗 讘诪讬讚讬 讚爪专讬讱 砖讜诪讗. 注"讻. 


诪转谞讬转讬谉: 诪爪讗讛 讘专砖讜转 讛专讘讬诐 讞讬讬讘 讘讛. 诪砖诪注 讗祝 注诇 讙讘 讚讗讬谞讛 专爪讛 讚讜诪讬讗 讚专驻转. 讜讛讗 讚讗诪专 诇注讬诇 专讜注讛 讘讚专讱 讗讬谉 讝讜 讗讘讬讚讛 讛讬讬谞讜 讛转诐 砖讗讬谞讛 转讜注讛 讛讻讗 诪讬讬专讬 砖谞讬讻专 讘讛 砖讛讬讗 转讜注讛 讗讬谞讛 讬讜讚注转 诇讛讬讻谉 讛讬讗 讛讜诇讻转 讛讬诇讻讱 讛讜讬讗 讗讘讬讚讛 讜讞讬讬讘 讘讛. 讜诇讛讻讬 谞拽讟 谞诪讬 诇注讬诇 专讜注讛 讘讚专讱 讛讜讗 讚诇讗 讛讜讬 讗讘讬讚讛 讛讗 讗讬谞讜 专讜注讛 讗祝 注诇 驻讬 砖讗讬谞讜 专爪讛 讛讜讬 讗讘讬讚讛 讛专讗"砖. 讜讛专讗讘"讚 驻讬专砖 讘注谞讬谉 讗讞专 讜讛讘讬讗讜 讛专讗"砖 讘驻住拽讬讜. 


专讘讬 砖诪注讜谉 讗讜诪专 讗祝 诇讟注讜谉. 诪驻专砖 讘讙诪专讗 讚专讘讬 砖诪注讜谉 驻诇讬讙 讜讗诪专 讗祝 诇讟注讜谉 讘讞谞诐 讜住转诐 诪转谞讬转讬谉 讚诇注讬诇 讛讬讛 讘讟诇 诪谉 讛住诇注 讜讻讜' 专讘谞谉 转谞讜 诇讛 讜讘讟注讬谞讛 拽诪讬讬专讬. 讗讬 谞诪讬 专讘讬 砖诪注讜谉 谞诪讬 转谞讬 诇讛 讚专讘讬 砖诪注讜谉 谞诪讬 谞讛讬 讚住讘讬专讗 诇讬讛 讚讘讞谞诐 讛讜讜 转专讜讜讬讬讛讜 讛谞讬 诪讬诇讬 砖讛讜讗 讗讬砖 讘讟诇 讜讗讬谞讜 诪砖转讻专 讘讻诇 讬讜诐 讻诇诇 讗讬 谞诪讬 讘讝诪谉 砖讗讬谞讜 诪讜爪讗 诇砖讻讜专 注爪诪讜 讘砖讜诐 讚讘专 讚诇讗 诪讟讬 诇讬讛 驻住讬讚讗 讘诪诪讜谞讬讛 讗讘诇 讛讬讻讗 讚诪讟讬 诇讬讛 驻住讬讚讗 讚诪诪讜谞讗 诇讗 拽讗诪专 专讘讬 砖诪注讜谉 砖诇讗 讬转讞讬讬讘讜 讛讘注诇讬诐 诇讛讞讝讬专 诇讜 诪讛 砖讛驻住讬讚. 讛"专 讬讛讜谞转谉 讝"诇. 


讙诪专讗: 讗讬谞讛 诪砖转诪专转 讜讗讬谞讛 诪讟注讛. 驻讬专讜砖 讗讬谞讛 诪砖转诪专转 诇讙诪专讬 诪诇讬住讟讬诐 讜讙诐 砖诇讗 转讜讻诇 诇爪讗转. 讜讗讬谞讛 诪讟注讛 讗转 讛讘讛诪讛 讗砖专 讘转讜讻讛 诇讛讬讜转 讘讜专讞转 讜讬讜爪讗转 讻讙讜谉 砖讬砖 砖诐 诪专注讛 拽爪转 讜讻谉 谞专讗讛 诪驻讬专讜砖 专砖"讬 讝"诇. 讛专讬讟讘"讗 讝"诇. 


讛砖转讗 讗砖讻讞讬讛 诇讘专讗讬 诪注讬讬诇 诇讙讜讗讬. 驻讬专讜砖 讗讬 讛讜讬 砖诇 讘注诇 讛讘讛诪讛 讛砖转讗 讚讗讬转讬讛 诇讙讜讗讬 讗祝 注诇 讙讘 讚诇讗 讬讚注 讗讬 讚讬讚讬讛 讛讬讗 驻砖讬讟讗 讚诇讗 讛讜讬讗 讗讘讬讚讛. 讛专讗讘"讚. 
讜诇注谞讬谉 驻住拽 讛诇讻讛 讻转讘 讛专诪"讱 讜讝讛 诇砖讜谞讜: 诪爪讗 讘讛诪讛 讘讜专讞转 讞讜抓 诇转讞讜诐 驻转讜讞 诪讻诇 爪讚讚讬讜 讗讜 讗驻讬诇讜 诪砖谞讬 爪讚讚讬讜 诪讟驻诇 讘讛. 讜讗诐 讗讬谞讜 驻转讜讞 讗诇讗 讚专讱 驻转讞讛 讗讬谞讜 诪讟驻诇 讘讛 讗祝 注诇 驻讬 砖讗讬谞讜 诪砖转诪专 诇讙诪专讬. 注讚 讻讗谉. 


讗诪专 专讘讬 讬爪讞拽 讜讗驻讬诇讜 注讜诪讚转 讞讜抓 诇转讞讜诐 诪讻诇诇 讚讘专砖讜转 讛专讘讬诐 讗驻讬诇讜 讘转讜讱 讛转讞讜诐 讞讬讬讘 讘讛. 讻讱 讻转讜讘 讘讻诇 讛住驻专讬诐. 讜讗讬谉 爪专讬讱 诇诪讞讜拽 讛讙讬专住讗 讜讚讬讬拽 砖驻讬专 诪讚讗诪专 专讘讬 讬爪讞拽 讚讗驻讬诇讜 讞讜抓 诇转讞讜诐 诪讬讬专讬 诪讻诇诇 讚讗转讬讗 讘驻砖讬讟讜转 讘转讜讱 讛转讞讜诐 讜讙诐 诪讚诇讗 谞拽讟 诪讬诇转讬讛 讗住讬驻讗. 讛专讗"砖. 


讬讻讜诇 讗诪专 诇讜 讗讘讬讜 讗诇 转讞讝讬专 讜讻讜'. 讗讬讻讗 诇诪讬讚拽 驻砖讬讟讗 砖诇讗 讬砖诪注 砖讛专讬 讗讬谉 诇讗讘讬讜 讻讘讜讚 讻砖讗讬谞讜 诪讞讝讬专 讜讻讬讜谉 砖讻谉 诇讬讻讗 注砖讛 讻诇诇 讚谞讬讚讞讬. 驻讬专砖讜 讘转讜住驻讜转 讚讛讻讗 讻砖讗诪专 诇讜 讗讘讬讜 讗诇 转讞讝讬专 讗诇讗 注住讜拽 讘讻讘讜讚讬 诇讛讘讬讗 诇讬 讙讜讝诇讜转 讗讜 诇砖诪砖谞讬. 讜讻谉 讻转讘转讬讛 讗谞讬 讘专讬砖 驻专拽 拽诪讗 讚讬讘诪讜转 讘住讬讬注转讗 讚砖诪讬讗. 讛专诪讘"谉 讜讛专砖讘"讗. 


讗谞讬 讛' 讻讜诇讻诐 讞讬讬讘讬谉 讘讻讘讜讚讬. 讜讗诐 转讗诪专 讜谞讬诪讗 讗讬驻讻讗 讗祝 注诇 驻讬 砖讗诪专转讬 讗转 砖讘转讜转讬 转砖诪讜专讛 讗讬砖 讗诪讜 讜讗讘讬讜 转讬专讗讜 讜砖转讞诇诇讜 砖讘转 讘砖讘讬诇 讻讘讜讚诐. 讜讻讬 转讬诪讗 讗谞讬 讛' 讗诇讛讬讻诐 拽讗讬 讗砖讘转讜转讬 转砖诪讜专讜 讚住诪讬讱 诇讬讛 讜讛讗 讚专砖讬谞谉 讘驻专拽 拽诪讗 讚讬讘诪讜转 讬讻讜诇 讬讛讗 讘谞讬谉 讘讬转 讛诪拽讚砖 讚讜讞讛 砖讘转 转诇诪讜讚 诇讜诪专 砖讘转讜转讬 转砖诪讜专讜 讜诪拽讚砖讬 转讬专讗讜 讗谞讬 讛' 讜诇讗 讗诪专讬谞谉 讚拽讗讬 讗谞讬 讛' 讗诪拽讚砖讬 转讬专讗讜 讚住诪讬讱 诇讬讛. 讜讬砖 诇讜诪专 讚砖讘转 讛讬讗 诪爪讜讛 讙讚讜诇讛 讚讻诇 讛诪讞诇诇 讗转 讛砖讘转 讻讗诇讜 诪注讬讚 注讚讜转 砖拽专 讘讗讚讜谉 讛讬诇讻讱 诪住转讘专 讚讗谞讬 讛' 讗砖讘转 拽讗讬. 讛专讗"砖. 讜讻谉 讻转讘讜 讛转讜住驻讜转 驻专拽 拽诪讗 讚讬讘诪讜转 (讚祝 讞'). 注讬讬谉 砖诐. 讛讗 诇讗讜 讛讻讬 讬爪讬讬转 诇讬讗 注砖讛 讜诇讗 转注砖讛 讛讜讗. 讛拽砖讜 讘转讜住驻讜转 诇注讬诇 讘讚讘讜专 讛诪转讞讬诇 讛讗 讗讬谉 注砖讛 讚讜讞讛 诇讗 转注砖讛 讜注砖讛 讚诪讗讬 驻专讬讱 讜讛诇讗 注砖讛 讚讟讜诪讗讛 讗讬谞讜 砖讜讛 讘讻诇. 讜讻讬 转讬诪讗 讚诪讗诇 转讞讝讬专 驻专讬讱 讚讬诇诪讗 讗讬爪讟专讬讱 拽专讗 诇讛讬讻讗 讚讗诪专 诇讜 讛诪转谉 注讚 砖讬转讬讬讗砖讜 讛讘注诇讬诐 讚诇讬讻讗 注砖讛 讜讗讬谞讜 注讜讘专 讗诇讗 诪砖讜诐 诇讗 转讜讻诇 诇讛转注诇诐. 讜讬砖 诇讜诪专 讚讛讜讛 诪爪讬 诇砖谞讜讬讬 讛讻讬 讗诇讗 讚注讚讬驻讗 诪砖谞讬. 讜注讜讚 讚诇讗 讛讜讛 诇讬讛 诇诪讬谞拽讟 讛砖讘转 讗讘讬讚讛 讚诪住转诪讗 讗讬转 讘讛 注砖讛 讗诇讗 讗讬住讜专 讗讞专 讚诇讬转 讘讛 讗诇讗 诇讗讜. 讜讬砖 诪驻专砖讬诐 讚讗砖讘转 拽讗讬 讚讗讬讻讗 注砖讛 讜讘讬讜诐 讛砖讘讬注讬 转砖讘讜转. 讛专讗"砖. 讜讛专诪讘"谉 讛讗专讬讱 讘讝讛 诇注讬诇 注讬讬谉 砖诐. 讜讘讙诇讬讜谉 讻转讜讘 讜讝讛 诇砖讜谞讜: 讜转讬驻讜拽 诇讬讛 讚讗讬谉 注砖讛 讚讜讞讛 诇讗 转注砖讛 讜注砖讛 讜讻讜'. 讗讬谉 诇讛拽砖讜转 讚谞讬诪讗 讚讗讬爪讟专讬讱 砖讗诪专 诇讜 讗讘讬讜 砖讬诪转讬谉 注讚 砖讬转讬讬讗砖 讚诇讗 注讘专 讗诇讗 诪砖讜诐 诇讗 转讜讻诇 诇讛转注诇诐 讻讚讗诪专谉. 讚讬砖 诇讜诪专 讚讗诐 讻谉 诇讬诪讗 讗讜 砖讗诪专 诇讜 讗讘讬讜 讛转注诇诐 讜诇讗 诇讬诪讗 砖讗诪专 诇讜 讗诇 转讞讝讬专 讻讬 讝讛 讗讬谞讜 讛讗讬住讜专 专拽 砖诪转注诇诐. 注讚 讻讗谉. 
讻转讜讘 讘讙诇讬讜谉 转讜住驻讜转 讜讝讛 诇砖讜谞讜: 讜转讬驻讜拽 诇讬讛 讚讗讬谉 注砖讛 讚讜讞讛 诇讗 转注砖讛 讜注砖讛. 诪砖诪注 讚讗讗诇 转讞讝讬专 谞诪讬 拽讗讬 讜讻谉 驻讬专砖讜 诇注讬诇 讘转讜住驻讜转 专讘讬谞讜 砖诪砖讜谉. 讜讛拽砖讛 诪讛专"诐 讚诪讗讬 驻专讬讱 讛讗 讗诪专讬谞谉 诇注讬诇 讚诇讗 讚讞讬谞谉 讗讬住讜专讗 诪拽诪讬 诪诪讜谞讗 讗诐 讻谉 诇讬转 诇谉 诇诪讬讚讞讬 注砖讛 讚讻讬讘讜讚 诪拽诪讬 讛砖讘转 讗讘讬讚讛. 讜谞专讗讛 诇讬 讚诇注讬诇 讚讛讜讬 诇讗 转注砖讛 讜注砖讛 讚讜拽讗 讗诪专讬谞谉 讚诇讗 讚讞讬谞谉 讗讬住讜专讗 诪拽诪讬 讛砖讘转讛. 
讜注讜讚 谞专讗讛 诇讬 讚注砖讛 讚讻讬讘讜讚 谞诪讬 讛讜讬 讙专讜注 讻诪诪讜谞讗 砖讻谉 讛讻砖专 诪爪讜讛 讚讗诪专讬谞谉 讘驻专拽 拽诪讗 讚讬讘诪讜转 讚注讬拽专 讻讬讘讜讚 诇讗 讛讜讬 讗诇讗 讛讻砖专 诪爪讜讛 讻讙讜谉 诇讛讘讬讗 讙讜讝诇讜转 讜讻讬讜爪讗 讘讜 讜诇讛讻讬 讻诇 讻讬讘讜讚 诇讗 讚讞讬 讗驻讬诇讜 诇讗讜 讙专讬讚讗 诇驻讬 讛讗诪转 讻讚驻讬专砖转讬 讘驻专拽 拽诪讗 讚讬讘诪讜转. 讜讗驻砖专 讚讻讬讘讜讚 讗讘 讞砖讬讘 谞诪讬 注砖讛 讚诪诪讜谞讗. 讜诇驻讬 讝讛 注砖讛 讚讻讬讘讜讚 讗讘 诇讗 讚讞讬 注砖讛 讚讻讬讘讜讚 讘谞讜 讗诐 讛讜讗 讝拽谉 讜讗讬谞讛 诇驻讬 讻讘讜讚讜 讜讻谉 谞专讗讛 讚讛讗讬 注砖讛 讚讻讬讘讜讚 诇讗 讚讞讬 讛砖讘讛 讗祝 注诇 驻讬 砖讛砖讘讛 谞讚讞讬转 诪驻谞讬 讻讬讘讜讚 讝拽谉 讜讗讬谞讛 诇驻讬 讻讘讜讚讜. 讜注讜讚 讚诪诪注讟讬谞谉 诪讻讜诇讻诐 讗转诐 讞讬讬讘讬谉 讘讻讘讜讚讬 砖讛讗讘 注爪诪讜 诪讜讝讛专 注诇 讻讘讜讚 讛讘专讬讜转 讜讗祝 注诇 驻讬 砖讛讘谉 爪专讬讱 诇讞讝专 注诇 讛驻转讞讬诐 诇驻专谞住 讗转 讗讘讬讜 讜讗祝 注诇 驻讬 砖讘讝讛 讛讜讬 讝拽谉 讜讗讬谞讛 诇驻讬 讻讘讜讚讜 讛讬讬谞讜 诪砖讜诐 讚讗诇诪诇讗 诇讗 讛讬讛 诪讞讝专 讛讗讘 讛讬讛 爪专讬讱 诇讞讝讜专. 注讚 讻讗谉. 


讜讻转讜讘 注诇 讝讛 讘讙诇讬讜谉 讜讝讛 诇砖讜谞讜: 讘讙诇讬讜谉 转讜住驻讜转 讛拽砖讛 讚诪讗讬 驻专讬讱 讛讗 讗诪专讬谞谉 诇注讬诇 讚诇讗 讚讞讬谞谉 讗讬住讜专讗 诪拽诪讬 诪诪讜谞讗 讜讻讜'. 讗讬谉 诇讛拽砖讜转 讚谞讬诪讗 讚诇注讬诇 讗诪专 讚诇讗 讚讞讬谞谉 讗讬住讜专讗 诪拽诪讬 诪诪讜谞讗 讘拽讜诐 注砖讛 讗讘诇 注砖讛 讚讻讬讘讜讚 谞讬讚讞讬 讘砖讘 讜讗诇 转注砖讛 讻讬 讛讻讬讘讜讚 讛讜讗 砖讗讜诪专 诇讜 讗诇 转讞讝讬专 讜讛讘讗 诇讬 讙讜讝诇讜转 讗讬 讻讛讗讬 讙讜讜谞讗. 讜讬砖 诇讜诪专 讙诐 讗诐 诪拽讬讬诐 注砖讛 讚讻讬讘讜讚 讗讝 诪讘讟诇 注砖讛 讚讗讘讬讚讛 讘砖讘 讜讗诇 转注砖讛. 讜诇讻讱 诪拽砖讛 讘讙诇讬讜谉 转讜住驻讜转 讻讬讜谉 讚驻砖讜讟 讛讜讗 诇讜 讚诇讗 讚讞讬 讗讬住讜专讗 诪拽诪讬 诪诪讜谞讗 讗诐 讻谉 讟讜讘 讬讜转专 砖讬讚讞讛 注砖讛 讚讗讘讬讚讛 诪诪讜谞讗 讘砖讘 讜讗诇 转注砖讛 诪诪讛 砖讬讚讞讛 注砖讛 讚讻讬讘讜讚 讘砖讘 讜讗诇 转注砖讛. 讜转讬专抓 讘讙诇讬讜谉 转讜住驻讜转 讚讛讗 讚拽讗诪专 诇注讬诇 讜转讜 讚讛讬讬谞讜 诪砖讜诐 讚讛讜讬 诇讗讜 讜注砖讛 讘讗讬住讜专讗 讜讻讜' 讜讗讬谉 诇讛拽砖讜转 讛讗 诇注讬诇 讗讬讻讗 讙诐 诇讗讜 讘讗讘讬讚讛 讻讱 讛讬讛 讬讻讜诇 诇讬讬砖讘 讜讗诐 讻谉 讛讱 讚讛讻讗 诇讜拽讬 讻讙讜谉 砖谞讟诇讛 注诇 诪谞转 诇讛讞讝讬专讛 讜讗讝 讗诪专 诇讜 讗讘讬讜 讗诇 转讞讝讬专 讚讗讝 诇讬讻讗 讗诇讗 注砖讛 讚讛砖讘 转砖讬讘诐 讻讚驻讬专砖讜 诇注讬诇 讘讙诪专讗 讜诪讛 诇讬 诇讗讜 讜注砖讛 谞讙讚 诇讗讜 讜注砖讛 讻讬 讛讛讬讗 讚诇注讬诇 讜诪讛 诇讬 注砖讛 讻谞讙讚 注砖讛 讻讬 讛讱 讚讛讻讗. 讜讬砖 诇讜诪专 讚诇讗讜 诇讗 诪讛谞讬 讻诇诇 诇讚讞讜转. 讜诇讻讱 诇注讬诇 讛讜讬 讻诪讜 注砖讛 谞讙讚 诇讗讜 讜注砖讛 诇讻讱 诇讗 讚讞讬谞谉 讗讬住讜专讗 拽诪讬 诪诪讜谞讗 讗讘诇 讛讻讗 注砖讛 讚讻讬讘讜讚 谞讚讞讛 诪拽诪讬 注砖讛 讚讛砖讘讛 讚注砖讛 讚讛砖讘讛 讞砖讜讘 讻讬讜谉 讚讝讬诪谞讬谉 讗讬转 讘讬讛 谞诪讬 诇讗讜. 注讜讚 讻转讘讜 讘讙诇讬讜谉 转讜住驻讜转 讗讬 谞诪讬 注砖讛 讚讻讬讘讜讚 谞诪讬 讞砖讬讘 注砖讛 讚诪诪讜谞讗. 驻讬专讜砖 讻讬讜谉 讚讛讜讗 诇讛谞讗转 讗讚诐. 注讚 讻讗谉. 


讜讻转讬讘 讻讘讚 讗转 讛' 诪讛讜谞讱. 讛讜讛 诪爪讬 诇诪讬诪专 讚诇注谞讬谉 诪讜专讗 讜诪讘专讱 讛讜拽砖 讚讻转讬讘 讗转 讛' 讗诇讛讬讱 转讬专讗 讜讻转讬讘 讗讬砖 讗诪讜 讜讗讘讬讜 转讬专讗讜 讜讻转讬讘 谞讜拽讘 砖诐 讛' 讬讜诪转 讜讻转讬讘 讜诪拽诇诇 讗讘讬讜 讜讗诪讜 诪讜转 讬讜诪转 讗诇讗 谞讬讞讗 诇讬讛 诇诪讬谞拽讟 诪爪讜转 讻讘讜讚 砖讛讬讗 注讬拽专 诪爪讜讛. 讛专讗"砖.


讛讬诇讻讱 讬爪讬讬转 诇讬讛 拽诪砖诪注 诇谉 讚诇讗 讬砖诪注 诇讬讛. 诪砖诪注 讚讛讻讬 驻讬专讜砖讜 讬爪讬讬转 诇讬讛 讜讞讬讬讘 诇注砖讜转 诪爪讜转 讗讘讬讜 砖讗讜诪专 诇讜 讛讟诪讗 讗讜 讗诇 转讞讝讬专. 讜讛拽砖讛 讛专"讬 讗讬砖 讬专讜砖诇讬诐 讜讻讬 诪砖讜诐 讚讛讜拽砖 诇讻讘讜讚 讛诪拽讜诐 讬讛讗 注讚讬祝 诪讻讘讜讚 讛诪拽讜诐. 讜谞专讗讛 诇讜诪专 讬爪讬讬转 诇讬讛 讗诐 讬专爪讛 诪砖讜诐 讚讛讜拽砖. 拽诪砖诪注 诇谉 讚讘讝讛 讗诇 讬砖诪注 诇讜. 转讜住驻讜转 讞讬爪讜谞讬讜转. 
讜专"诪 转讬专抓 讚讗讬谉 讛讻讬 谞诪讬 讚注讚讬祝 诪讻讘讜讚 讛诪拽讜诐 讻讚讗诪专讬谞谉 讘讬专讜砖诇诪讬 讚诪住讻转 驻讬讗讛 讙讚讜诇 讻讘讜讚 讗讘 讜讗诐 砖讛拽讘"讛 讛注讚讬驻讜 讬讜转专 诪讻讘讜讚讜 讚讗诇讜 讘讛拽讘"讛 讻转讬讘 讻讘讚 讗转 讛' 诪讛讜谞讱 讗诐 讬砖 诇讱 谞讻住讬诐 讗讘诇 讗诐 讗讬谉 诇讱 谞讻住讬诐 诇讗 讜讗诇讜 讘讻讬讘讜讚 讗讘 讜讗诐 诇讗 讻转讬讘 诪讛讜谞讱 讜讗驻讬诇讜 讗转讛 诪讞讝讬专 注诇 讛驻转讞讬诐. 讜注讜讚 转讬专抓 讻讬讜谉 砖讛讜拽砖 讻讘讜讚诐 诇讻讘讜讚 讛诪拽讜诐 讗诐 讻谉 砖讜讬谉 讛诐 诪讬 谞讚讞讛 诪驻谞讬 诪讬 诪讜讟讘 讬注砖讛 讻讘讜讚 讗讘讬讜 讜讬讛讗 诪拽讬讬诐 砖谞讬讛诐 讚讻讘讜讚 讗讘讬讜 讛讜讗 讻讘讜讚 讛诪拽讜诐 砖爪讜讛 注诇 讻讱 讗讘诇 讗诐 讬注砖讛 讻讘讜讚 讛诪拽讜诐 讘讬讟诇 诇讙诪专讬 讻讘讜讚 讗讘讬讜. 讛专讗"砖.


讜讝讛 诇砖讜谉 讛专讬讟讘"讗: 住诇拽讗 讚注转讱 讗诪讬谞讗 讛讜讗讬诇 讜讛讜拽砖 讻讘讜讚讜 诇讻讘讜讚 讛诪拽讜诐. 讛拽砖讜 讘转讜住驻讜转 诪砖讜诐 讚讛讜拽砖 诇讻讘讜讚 讛诪拽讜诐 讗诪讗讬 注讚讬祝 诪讬谞讬讛 讚诇讬讚讞讬 诇讬讛. 讜讬砖 砖转讬专爪讜 诪驻谞讬 砖讛驻专讬讝 讘讻讬讘讜讚 讗讘 讜讗诐 讬讜转专 诪讻讘讜讚讜 讻诪讜 砖讗诪专 讘讬专讜砖诇诪讬 讙讚讜诇 砖谞讗诪专 讘讻讬讘讜讚 讗讘讬讜 诪讻讘讜讚 讛诪拽讜诐 讚讗诇讜 讘讻讘讜讚 讛诪拽讜诐 讻转讬讘 讻讘讚 讗转 讛' 诪讛讜谞讱 诪诪讛 砖讞谞谞讱 讜讗诇讜 讘讗讘讬讜 讜讻讜'. 讜讗驻讬诇讜 诇诪讗谉 讚讗诪专 诪砖诇 讗讘 讘驻专拽 拽诪讗 讚拽讬讚讜砖讬谉 讛转诐 讻砖讬砖 诇讗讘 讗讘诇 讻砖讗讬谉 诇讜 诇讗讘 讬砖 诇讜 诇讻讘讚讜 诪砖诇讛 讜讗祝 注诇 驻讬 砖诇讗 讞谞谉 诇讜 讛砖诐 讻诇讜诐. 讜诇驻讬 讝讛 讚讜拽讗 谞拽讟 讛讻讗 讛谞讬 拽专讗讬 讚讻讬讘讜讚. 讜讛"专 讬讜住祝 讗讬砖 讬专讜砖诇讬诐 转讬专抓 讚讛讻讗 讛讻讬 拽讗诪专 住诇拽讗 讚注转讱 讗诪讬谞讗 讬爪讬讬转 诇讬讛 讗诐 讬专爪讛 讜讻讜'. 讜讝讛 讬讜转专 谞讻讜谉 诇驻讬 诇砖讜谉 讛讙诪专讗 讗讘诇 讗讬谉 爪讜专讱 讻诇 讻讱. 讜拽诇 诇讛讘讬谉. 讜讛讗 讚诇讗 谞拽讬讟 讛拽讬砖讗 讚讻讘讜讚诐 诪讚讻转讬讘 讗转 讛' 讗诇讛讬讱 转讬专讗 讜讻转讬讘 讗讬砖 讗诪讜 讜讗讘讬讜 转讬专讗讜 砖砖谞讬讛诐 讘转讜专讛 讜谞拽讟 讗讬谞讱 拽专讗讬 砖讛讗讞讚 诪讛诐 讚讘专讬 拽讘诇讛. 诪砖讜诐 讚注讬拽专 讛诪爪讜讛 讘讻讘讜讚 谞讗诪专转 讘注砖专转 讛讚讘专讜转 讜讛讛讬讗 讚砖讬讬讻讗 讟驻讬 讻砖讗诪专 诇讜 讗诇 转讞讝讬专 诇注住讜拽 讘讻讘讜讚讜 诇讛讗讻讬诇讜 讜诇讛砖拽讜转讜 讜讻讬讜爪讗 讘讜. 注讚 讻讗谉. 
注讜讚 拽砖讛 讛讬讻讬 住诇拽讗 讚注转讱 讚注砖讛 讚讻讬讘讜讚 讚讞讬 讗驻讬诇讜 诇讗讜 讙专讬讚讗 讛讗 讗诐 讗诪专 讗讘讬讜 诇讗 讘注讬谞讗 诇讛讗讬 讻讘讜讚 诪讬 讗讬转讬讛 诇注砖讛 讻诇诇 讻讚讗讬转讗 讘驻专拽 讗诇讜 谞注专讜转 讚注砖讛 讚讜诇讜 转讛讬讛 诇讗砖讛 诇讗 讚讞讬 诇讗讜 讚诪诪讜专转 诪砖诪注 讚讗讬 讗诪专讛 诇讗 讘注讬谞讗 诇讬讛 诪讬 讗讬转讬讛 诇注砖讛 讻诇诇. 讜转讬专抓 专"诪 讚诇讗 讚诪讬 讚讛转诐 讻讬 讗诪专讛 诇讗 讘注讬谞讗 诇讬讻讗 诇注砖讛 讻诇诇 诇讙讘讬 讛讗讬 诪讗谞住 讗讘诇 讛讻讗 讗讬 讗诪专 讛讗讘 讛砖转讗 诇讗 讘注讬谞讗 讘砖讘讬诇 讝讛 诇讗 讘讬讟诇 讛注砖讛 注讜诇诪讬转 讜讗驻砖专 砖讬转拽讬讬诐 转讚讬专 讘砖讗专 讚讘专讬诐. 讜注讜讚 讗驻讬诇讜 讗讬 讗诪专 诇讗 讘注讬谞讗 砖讬讬讱 注砖讛 讚诪讻诇 诪拽讜诐 诪爪讜讛 讛讜讗 讘讻诇 讚讘专 讗驻讬诇讜 讗诪专 讛讗讘 诇讗 讘注讬谞讗. 讛专讗"砖. 


驻专讬拽讛 讘讞谞诐 讟注讬谞讛 讘砖讻专. 驻讬专砖 专砖"讬 讛讬诇讻讱 讗讬 诇讗 讻转讬讘 驻专讬拽讛 讜讗转讬 讘拽诇 讜讞讜诪专 诪讟注讬谞讛 讛讜讛 讗诪讬谞讗 讚讬讜 诇讘讗 诪谉 讛讚讬谉 诇讛讬讜转 讻谞讚讜谉 诪讛 讟注讬谞讛 讘砖讻专 讗祝 驻专讬拽讛 讘砖讻专. 
讜拽砖讛 讚讛讗 讚讗诪专转 讟注讬谞讛 讘砖讻专 讛讬讬谞讜 讚讜拽讗 诇讘转专 讚讙诇讬 拽专讗 讚驻专讬拽讛 讘讞谞诐 讜讗诐 讻谉 讗讬 诇讗 讻转讬讘讗 驻专讬拽讛 讛讜讛 讗诪讬谞讗 讚转专讜讜讬讬讛讜 讘讞谞诐. 讗诇讗 讛讻讬 驻讬专讜砖讜 驻专讬拽讛 讚讻转讘 专讞诪谞讗 诇诪讛 诇讬 讚转专讜讜讬讬讛讜 讘讞谞诐 诇讬讻讗 诇诪讬诪专 讚讗诐 讻谉 诇讻转讜讘 专讞诪谞讗 讟注讬谞讛 讜诇讗 讘注讬谞谉 驻专讬拽讛 讗诇讗 讜讚讗讬 诇讛讻讬 讻转讘 专讞诪谞讗 驻专讬拽讛 诇讙诇讜讬讬 注诇讛 讚讟注讬谞讛 讚讗讬谉 讚讬谞诐 砖讜讛 讜讞讚讗 诪讬谞讬讬讛讜 讘砖讻专 讜诪住转诪讗 讚讛讬讬谞讜 讟注讬谞讛 讚讙专讬注讗 诪驻专讬拽讛. 讜专砖"讬 专爪讛 诇讜诪专 讗诐 讻转讘 讘讛讚讬讗 讟注讬谞讛 讘砖讻专. 转诇诪讬讚 讛专"祝 讜讛专讗"砖. 


诇讜诪专 诇讱 驻专讬拽讛 讘讞谞诐 讗讘诇 讟注讬谞讛 讘砖讻专. 驻讬专砖 专砖"讬 讛讬诇讻讱 讗讬 诇讗 讻转讬讘 驻专讬拽讛 讜讗转讬 诪拽诇 讜讞讜诪专 诪讟注讬谞讛 讛讜讛 讗诪讬谞讗 讚讬讜 诇讘讗 诪谉 讛讚讬谉 诇讛讬讜转 讻谞讚讜谉 诪讛 讟注讬谞讛 讘砖讻专 讗祝 驻专讬拽讛 讘砖讻专. 驻讬专讜砖 诪讚讗讬爪讟专讬讱 驻专讬拽讛 砖诪注讬谞谉 驻讬专讜砖 讟注讬谞讛 讜砖诇驻讬 讛讗诪转 讗讬谉 驻专讬拽讛 讬讻讜诇讛 诇讘讜讗 诪讟注讬谞讛 讚讗讬讻讗 讚讬讜 讜讗转讬讗 驻专讬拽讛 诇讙讜驻讛. 讜讻讬讜爪讗 讘讝讛 讛讜讗 讻诇 诪讚讗讬爪讟专讬讱 砖讘转诇诪讜讚 诇讬讜讚注讬诐 讜诪讘讬谞讬 诪讚注 讜诪讻诇 诪拽讜诐 诪讜讚讬谞讗 诇讱 砖讗诐 诇讗 讗转讬 驻专讬拽讛 讗驻砖专 砖讛讬讬谞讜 讟讜注讬诐 讘讛讱 讟注讬谞讛 讜讛讬讬谞讜 讗讜诪专讬诐 砖谞讬讛诐 讘讞谞诐 讜诇讬讻讗 讚讬讜 讗讘诇 注转讛 砖谞讻转讘 驻专讬拽讛 讬讚注谞讜 讛讗诪转 讘驻讬专讜砖 讟注讬谞讛 讜诇讗 讛讬讛 讬讻讜诇 诇诇诪讜讚 驻专讬拽讛 诪讟注讬谞讛 讚讗讬讻讗 讚讬讜 讛讬诇讻讱 讛转讜专讛 砖讬讚注讛 讛讗诪转 讘驻讬专讜砖 讟注讬谞讛 讻转讘讛 驻专讬拽讛 诇注爪诪讛 讗讘诇 诇谞讜 讛讟讜注讬谉 讘讗讛 驻专讬拽讛 诇讙诇讜讬讬 讗讟注讬谞讛 讚诇讛讜讬 讘砖讻专 讚诇讙讜驻讛 诇讗 讗讬爪讟专讬讱 讚讛讗 讗讬 诇讗 讗讻转讘讬讛 驻专讬拽讛 讛讜讛 讟注讬谞讛 讘驻讬专讜砖 讟注讬谞讛 讜讛讜讛 讗诪专讬谞谉 讗讬讚讬 讜讗讬讚讬 讘讞谞诐. 谞诪爪讗 砖诇驻讬 讛讗诪转 讜诇讬讜讚注讛 讘讗讛 驻专讬拽讛 讘注爪诐 诇注爪诪讛 讜砖诇讗 谞讗诪专 讚讬讜 讜诇驻讬 讟注讜转谞讜 讘讗讛 诇讙诇讜转 注诇 讚讬谉 讟注讬谞讛 讜诇讗 诇注爪诪讛 讝讛 谞专讗讛 诇讬 驻讬专讜砖 诇驻讬专讜砖 专砖"讬 讜讻讬讜爪讗 讘讛 讘讬讜诐 讟讜讘 讙讘讬 砖讗讜专 讘讻讝讬转 讜讞诪抓 讘讻讻讜转讘转 讚讜拽 讜转砖讻讞. 砖讬讟讛. 


讜讻转讜讘 讘讙诇讬讜谉 讜讝讛 诇砖讜谞讜: 诇讻转讜讘 专讞诪谞讗 讟注讬谞讛 讜诇讗 讘注讬 驻专讬拽讛 讜讻讜'. 讗讬谉 诇讛拽砖讜转 讚讛讗 讗讬爪讟专讬讱 诇诪讻转讘 驻专讬拽讛 诪砖讜诐 讚讘注讬 诇诪讻转讘 转讞转 诪砖讗讜 诪砖讗讜讬 砖讬讻讜诇 诇注诪讜讚. 讚讬砖 诇讜诪专 讚诇讻转讘讬讛 讘讟注讬谞讛 讜讻讬讜谉 讚讬诇驻讬谞谉 驻专讬拽讛 诪讬谞讬讛 讗诪专讬谞谉 讚讜讛 讚讗驻讬诇讜 诇诪讗谉 讚讗诪专 爪注专 讘注诇讬 讞讬讬诐 讚讗讜专讬讬转讗 诇讗 讬讚注讬谞谉 讚驻专讬拽讛 讘讞谞诐 讻砖诇讗 谞讻转讘讛 讚讛讜讛 讗诪讬谞讗 讚讛讜讬讗 讚讜拽讗 讘砖讻专 讗讘诇 讻砖谞讻转讘讛 诪讛 砖谞讻转讘 诪砖诪注 讗驻讬诇讜 讘讞谞诐 讻诇 讝诪谉 砖讗讬谉 诇讬 讙讬诇讜讬. 讜讘讝讛 谞讬讞讗 讚诇讗 转讬诪讗 讚讻转讘 驻专讬拽讛 讘砖讘讬诇 砖爪专讬讱 诇诪讻转讘 讘讬讛 注诪讜 诇诪注讟 讛诇讱 讜讬砖讘 诇讜. 讗讬 谞诪讬 讬砖 诇讜诪专 讚讛讻讬 拽讗诪专 讗讬 住诇拽讗 讚注转讱 讟注讬谞讛 讘讞谞诐 诇讗 诇讻转讜讘 讛讬讬转讜专 讚转注讝讜讘 讘驻专讬拽讛 讜转讬转讬 讘拽诇 讜讞讜诪专 讚讟注讬谞讛 讗诇讗 砖诪注 诪讬谞讛 讚讟注讬谞讛 讘砖讻专. 讗诇讗 诪砖讜诐 讚讻转讘 讛讬讬转讜专 讘驻专讬拽讛 讻诪讜 砖讛拽砖讜 转讜住驻讜转 诇注讬诇. 讜讬砖 诇讜诪专 讚讛讻讬 拽讗诪专 讗讬 讻转讘 讛讬讬转讜专 讘讟注讬谞讛 讜诇讗 讘驻专讬拽讛 讗讝 讛讜讛 讗诪讬谞讗 讚注诪讜 讚驻专讬拽讛 诪诪注讟 讗驻讬诇讜 讞讜诇讛 讜讝拽谉 讗祝 注诇 驻讬 砖专讬讘讛 讘讟注讬谞讛 诪砖讜诐 讚讛讜讛 讗诪讬谞讗 讚讟注讬谞讛 讘砖讻专 讚讻讬讜谉 砖谞讜讻诇 诇拽讬讬诐 砖注诪讜 讛讗诪讜专 讘驻专讬拽讛 讛讜讬 讚讜拽讗 讗讝 讬砖 诇谞讜 诇注砖讜转. 讗讬 谞诪讬 讬砖 诇讜诪专 讚讛讜讛 诪爪讬 诇诪讬诪专 讗讬 讻转讘 讟注讬谞讛 讛讜讛 讗诪讬谞讗 讚讛讻诇 讘讞谞诐 讗诇讗 砖专讜爪讛 诇讬讬砖讘 讗驻讬诇讜 诇诪讗谉 讚讗诪专 讚诇讗 讚专讬砖 转讞转 诪砖讗讛 讻讚讘注讬谞谉 诇诪讬诪专 诇拽诪谉 讜讗诐 讻谉 诇讚讬讚讬讛 讗驻讬诇讜 诇讗 讻转讘 讛讬讬转讜专 讛讜讛 讬讚注谞讗 讚讟注讬谞讛 讘砖讻专 讚讗诐 诇讗 讻谉 诇砖转讜拽 诪驻专讬拽讛. 讜讗讬谉 讗讜诪专讬诐 讚诪讜讻讞 讚讟注讬谞讛 讘砖讻专 讚讗诐 诇讗 讻谉 诇讻转讜讘 注诪讜 专拽 讙讘讬 驻专讬拽讛 讜讘讟注讬谞讛 诇讗 诇讻转讜讘 专拽 讛拽诐 讜谞讬诇祝 诇诪注讟 讛诇讱 讜讬砖讘 诇讜 诪拽诇 讜讞讜诪专 讚驻专讬拽讛. 讚讬砖 诇讜诪专 讗诐 讻谉 讛讜讛 讗诪讬谞讗 讚讬讜 讘驻专讬拽讛 讚诇砖诐 讞讬讬讘 讛诇讱 讜讬砖讘 诇讜 讘砖讻专 讻讬讜谉 讚爪注专 讘注诇讬 讞讬讬诐 讚讗讜专讬讬转讗. 注讚 讻讗谉. 
讛讗 讚讗诪专讬谞谉 驻专讬拽讛 讘讞谞诐 讗讬讻讗 诇诪讬诪专 讚讻讬讜谉 讚讗讬转 讘讬讛 爪注专讗 讚诪专讛 讜爪注专讛 讚讬讚讛 诇驻讬讻讱 讛讬讗 讘讞谞诐 讜讗驻讬诇讜 讛讬讛 讘讟诇 诪谉 讛住诇注 讗讬谉 诇讜 砖讻专讜 讜讗祝 注诇 讙讘 讚爪注专 讘注诇讬 讞讬讬诐 诇讗讜 讚讗讜专讬讬转讗 讻讬讜谉 讚讗讬讻讗 爪注专讗 讚讬讚讛 诪专讛 谞诪讬 诪爪讟注专 讬讜转专 诪讗讘讬讚讛. 讜讗讬讻讗 诇诪讬诪专 讛讗讬 讘讞谞诐 砖讗诐 诇讗 讛讬讛 讘讟诇 诪讻诇讜诐 讗讬谞讜 讬讻讜诇 诇讜诪专 诇讜 转谉 诇讬 砖讻专讬 讗讘诇 讗诐 讛讬讛 讘讟诇 诪谉 讛住诇注 讻诇讜诪专 砖讛讬讛 注讜住拽 讘诪诇讗讻讛 谞讜讟诇 砖讻专讜 讻讚讬谉 讗讘讬讚讛 讛专诪讘"谉. 讜讛专讬讟讘"讗 讻转讘 讻诇砖讜谉 讗讞专讜谉. 讜讛专"谉 讻转讘 讻诇砖讜谉 专讗砖讜谉 讻讻转讜讘 讘谞诪讜拽讬 讬讜住祝 注讬讬谉 砖诐. 


讜专讘讬 砖诪注讜谉 讚讗诪专 讝讛 讜讝讛 讘讞谞诐 诪讗讬 讟注诪讗. 讻诇讜诪专 讚讛讗 讟注诪讗 专讘讛 拽讗诪专讬谞谉 讚讗讬 驻专讬拽讛 讜讟注讬谞讛 砖讜讬谉 讘讚讬谞诐 讘讟注讬谞讛 诇讞讜讚 住讙讬. 讜驻专拽讬谞谉 诪砖讜诐 讚诇讗 诪住讬讬诪讬 拽专讗讬. 讻诇讜诪专 讚讘讚讬谉 讛讜讛 讚诪讟注讬谞讛 讙诪专讬谞谉 诇驻专讬拽讛 讗诇讗 诪砖讜诐 讚诇讗 诪住讬讬诪讬 拽专讗讬 讜专讘讬 砖诪注讜谉 诇讗 诪住讬讬诪讬 拽专讗讬 讻诇讜诪专 讚讻诇 讞讚讗 讗讬讻讗 诇讗讜拽诪讛 讘驻专讬拽讛. 讗讘诇 讘讟注讬谞讛 诇讗 诪转讜拽诐 拽专讗 讚专讜讘抓 转讞转 诪砖讗讜. 转讜住驻讜转 砖讗谞"抓. 
讜讗诐 转讗诪专 讜讚讬诇诪讗 诪住讬讬诪讬 讗诇讗 讚诇讗 讞诪讬专讗 诇讬讛 驻专讬拽讛 诪讟注讬谞讛 讚爪注专 讘注诇讬 讞讬讬诐 诇讗讜 讚讗讜专讬讬转讗 讜讟注讬谞讛 谞诪讬 讗讬讻讗 讞住专讜谉 讻讬住谉 讻讚诇拽诪谉. 讜讬砖 诇讜诪专 讚讛讗 诇讬转讗 讚讻讬讜谉 讚诪住讬讬诪讬 讜诇讗 注讚讬祝 讛讗讬 诪讛讗讬 诇讻转讜讘 讟注讬谞讛 讜诇讬讙诪专 诪讬谞讬讛 诇驻专讬拽讛. 讜专讘谞谉 讗诪专讬 讗诪讗讬 诇讗 诪住讬讬诪讬 拽专讗讬 讜讻讜' 注讚 讜专讘讬 砖诪注讜谉 谞讜驻诇讬诐 讘讚专讱 讚专诪讜 讟注讜谞讬讬讛讜 注诇讬讬讛讜 谞诪讬 诪砖诪注. 讜讗诐 转讗诪专 讜诇讻转讜讘 专讞诪谞讗 讟注讬谞讛 讘讛讚讬讗 讘诇砖讜谉 讚诪住讬讬诐 讜诇讗 诇讻转讜讘 驻专讬拽讛. 讬砖 诇讜诪专 讚讛讗 诇讗讜 诪讬诇转讗 讛讬讗 砖讗讬谉 诇谞讜 诇讜诪专 讘砖讜诐 诪拽讜诐 讬讻转讜讘 讝讛 讛诇砖讜谉 讜讬谞讬讞 讝讛 讛诇砖讜谉 讗诇讗 讛讬讻讗 讚砖谞讬 讗讜专讞讬讛 讜讚讬讘讜专讬讛 讘注诇诪讗. 讗讬 谞诪讬 讛讬讻讗 讚讞讝讬谞谉 讘讙讜驻讬讛 讚拽专讗 诇讬砖谞讗 讚诪讬讬转专 讚讗讬转 诇谉 诇诪讬诪专 讚讗转讗 诇讚专砖讗. 诪专讘讬. 讛专讬讟讘"讗 讝"诇. 
讗诪专 专讘讗 诪讚讘专讬 砖谞讬讛诐 谞诇诪讜讚 爪注专 讘注诇讬 讞讬讬诐 讚讗讜专讬讬转讗 讜诪砖讜诐 讛讻讬 砖诪注讬谞谉 讚驻专讬拽讛 讘讞谞诐 讜讟注讬谞讛 讘砖讻专 讚讗讬 诇讗 讜转专讜讜讬讬讛讜 诪砖讜诐 爪注专讗 讚讬砖专讗诇 讚讞住专讜谉 讻讬住 诪讗讬 拽诇 讜讞讜诪专 讗讬讻讗. 讜讗讬 讗诪专转 讜讗祝 注诇 讙讘 讚诇讬讻讗 拽诇 讜讞讜诪专 转专转讬 诇诪讛 诇讬 讜注诇 讻专讞讱 讞讚 讘讞谞诐 讜讞讚 讘砖讻专. 讗讻转讬 讗诪讗讬 砖讚讬谞讗 砖讻专 诇讟注讬谞讛 讗诇讗 诪砖讜诐 讚诇讬讻讗 爪注专 讘注诇讬 讞讬讬诐. 
诪讬讛讜 诇诪住拽谞讗 拽砖讬讗 诇讬 讚专讘讬 讬讜住讬 讛讙诇讬诇讬 住讘讬专讛 诇讬转 爪注专 讘注诇讬 讞讬讬诐 诇讗讜 讚讗讜专讬讬转讗 讜讗驻讬诇讜 讛讻讬 讗讬转 诇讬讞 驻专讬拽讛 讘讞谞诐 讜讟注讬谞讛 讘砖讻专. 讜讗驻砖专 讚诪砖讜诐 讚讗讬讻讗 爪注专讗 讬转讬专讛 讜讚讗讬 讛驻住讚 诪专讜讘讛 讘驻专讬拽讛. 诪讬讛讜 爪注专 讘注诇讬 讞讬讬诐 诪讚讗讜专讬讬转讗 诇讗 讬讚注谞讗 诪讛讬讻讗. 讗诇讗 诪讚诇讗 讚专砖讬 专讘谞谉 转讞转 诪砖讗讜 砖讬讜讻诇 诇注诪讜讚 讘讛 讜拽讗诪专讬 砖讻诇 诪砖讗 讞讬讬讘 讘讜. 讜注讜讚 讚诇讗 讚专砖讬 专讜讘抓 讜诇讗 专讘爪谉 讜诇讗 注讜诪讚 讚诪砖诪注 诇讛讜 讘讬谉 专讘爪谉 讘讬谉 注讜诪讚 砖诪注 诪讬谞讛 爪注专 讘注诇讬 讞讬讬诐 讚讗讜专讬讬转讗 讜诪砖讜诐 讛讻讬 讘讬谉 专讘爪谉 讘讬谉 注讜诪讚 讞讬讬讘 讘讜. 讜谞驻拽讗 诪讬谞讛 诇讘讛诪讛 砖谞驻诇讛 诇转讜讱 讗诪转 讛诪讬诐 讘砖讘转 砖诪讘讬讗 讻专讬诐 讜讻住转讜转 讜诪谞讬讞 转讞转讬讛 讚讗祝 注诇 驻讬 砖诪讘讟诇 讻诇讬 诪讛讬讻谞讜 讻讚讘专讬 专讘 讬讛讜讚讛 讗诪专 专讘 讚拽住讘专 诪讘讟诇 讻诇讬 诪讛讬讻谞讜 讚专讘谞谉 讜爪注专 讘注诇讬 讞讬讬诐 讚讗讜专讬讬转讗. 讛专讗讘"讚. 讗讬 谞诪讬 谞驻拽讗 诪讬谞讛 诇驻专讬拽讛 讚讘讛诪转 讙讜讬. 讛专砖讘"讗. 


讜讻转讘 讛专讬讟讘"讗 讜讝讛 诇砖讜谞讜: 诪讚讘专讬 砖谞讬讛诐 谞诇诪讚 爪注专 讘注诇讬 讞讬讬诐 讚讗讜专讬讬转讗. 驻讬专讜砖 讚讛讗 住讘讬专讬 诇讛讜 讚驻专讬拽讛 注讚讬驻讗 诪讟注讬谞讛 诪砖讜诐 讚讗讬讻讗 爪注专 讘注诇讬 讞讬讬诐 讜讗驻讬诇讜 诇专讘讬 砖诪注讜谉 讚讗诪专 讝讛 讜讝讛 砖讜讬谉 讘讞谞诐 讟注诪讗 讚诇讗 诪住讬讬诪讬 拽专讗讬 讛讗 诪住讬讬诪讬 拽专讗讬 讚专砖讬谞谉 拽诇 讜讞讜诪专 驻讬专讜砖 讚诪讜讚讛 讛讜讗 讚讗讬 诪住讬讬诪讬 拽专讗讬 诇讗 讛讬讛 爪专讬讱 诇讻转讜讘 讟注讬谞讛 讜讗转讬讗 诪讬谞讛 驻专讬拽讛 讘拽诇 讜讞讜诪专. 讜讗诐 转讗诪专 讜讚讬诇诪讗 诇讗讜 诪砖讜诐 讚讗转讬讗 讘拽诇 讜讞讜诪专 诪诪砖 讗诇讗 诪砖讜诐 讚住讘讬专讗 诇讬讞 讚砖讜讬谉 讛谉 讘讞讜诪专讗 砖诇讛谉 讜诇讗 注讚讬祝 讛讗 诪讛讗 讚爪注专 讘注诇讬 讞讬讬诐 诇讗讜 讚讗讜专讬讬转讗. 讬砖 诇讜诪专 讚讛讗 诇讬转讗 讻诇诇 讚讗讬 砖讜讬谉 讛诐 讘注谞讬讬谞诐 讗祝 注诇 讙讘 讚诇讗 诪住讬讬诪讬 诇讬讛 诇讻转讜讘 讞讚 诪讬谞讬讛 讜讗转讗 讞讘专讬讛 诪讬谞讬讛 讗诇讗 讜讚讗讬 诪砖讜诐 讚讟注讬谞讛 诇讗讜 讞诪讬专讗 讻驻专讬拽讛 讗讬爪讟专讬讻讜 转专讜讜讬讬讛讜 讚讻讬讜谉 讚诇讗 诪住讬讬诪讬 讻诇 讛讬讻讗 讚诇讬讻讗 讗诇讗 讞讚讗 诪讜拽诪讬谞谉 诇讛 讘驻专讬拽讛 讚讜拽讗 讚讞诪讬专讗 讜诪讗讬 讞讜诪专讗 讚讬讚讛 诇讗讜 诪砖讜诐 爪注专 讘注诇讬 讞讬讬诐 讚讗讜专讬讬转讗. 注讚 讻讗谉. 


讜讻转讘 讛专讬爪讘"砖 讜讝讛 诇砖讜谞讜: 讜讗驻讬诇讜 专讘讬 砖诪注讜谉 诇讗 拽讗诪专 讗诇讗 讚诇讗 诪住讬讬诪讬 拽专讗讬 讜讻讜'. 驻讬专讜砖 诇讗 诪讬讘注讬 诇专讘谞谉 讚讻讬讜谉 讚讗诪专讬 驻专讬拽讛 讘讞谞诐 讜讟注讬谞讛 讘砖讻专 注诇 讻专讞讱 讟注诪讗 诪砖讜诐 讚驻专讬拽讛 注讚讬驻讗 讚讗讬转 讘讛 爪注专 讘注诇讬 讞讬讬诐 讜讘讟注讬谞讛 诇讬转 讘讛 爪注专 讘注诇讬 讞讬讬诐 讗诇讗 讗驻讬诇讜 诇专讘讬 砖诪注讜谉 讚讗讬转 诇讬讛 讝讛 讜讝讛 讘讞谞诐 诇讗讜 诪砖讜诐 讚诇讗 注讚讬驻讗 驻专讬拽讛 讚讗讬转 讘讛 爪注专 讘注诇讬 讞讬讬诐 诪讟注讬谞讛 讗诇讗 讗祝 注诇 讙讘 讚爪注专 讘注诇讬 讞讬讬诐 讚讗讜专讬讬转讗 住讘讬专讗 诇讬讛 诇专讘讬 砖诪注讜谉 讚讟注讬谞讛 讘讞谞诐 诪砖讜诐 爪注专讗 讚诪专讛 讚讟注诪讗 讚爪注专讗 讚诪专讛 住讙讬 诇讞讬讬讘讜 诇讟注讜谉 讘讞谞诐. 讜诪讜讻讞 讚讛讱 讛讜讗 住讘专讗 讚专讘讬 砖诪注讜谉 诪砖讜诐 讚注诇 讻专讞讱 诇讗 驻诇讬讙 注诇讬讬讛讜 讚专讘谞谉 讗诇讗 诪砖讜诐 讚诇讗 诪住讬讬诪讬 拽专讗讬 讛讗 讗讬 诪住讬讬诪讬 拽专讗讬 讛讜讛 诪讜讚讛 诇专讘谞谉 讚驻专讬拽讛 讘讞谞诐 讟注讬谞讛 讘砖讻专 诪砖讜诐 讟注诪讗 讚爪注专 讘注诇讬 讞讬讬诐 讜讛讜讛 讚专砖讬谞谉 拽诇 讜讞讜诪专. 讜讗诐 转讗诪专 诇诪讛 诇讬讛 诇诪讬诪专 讟注诪讗 讚诇讗 诪住讬讬诪讬 讛讗 讗讬 诪住讬讬诪讬 拽专讗讬 讚专砖讬谞谉 拽诇 讜讞讜诪专 讛讗 诪讙讜驻讛 砖诪注讬谞谉 诇讛 讚讛讗 拽讗诪专 专讘讬 砖诪注讜谉 讚诪砖讜诐 讚诇讗 诪住讬讬诪讬 拽专讗讬 讗讬 讻转讬讘 讞讚 讛讜讛 讗诪讬谞讗 驻专讬拽讛 讗讘诇 讟注讬谞讛 (诇讗) 注讚 讻讗谉. 讜驻专讻讬谞谉 讜讚讬诇诪讗 讞讜诪专讗 讚驻专讬拽讛 讛讬讬谞讜 诪砖讜诐 讞住专讜谉 讻讬住 诇讞讜讚 讚讗祝 注诇 讙讘 讚诇注讬诇 谞拽讟讬讛 讘拽诇 讜讞讜诪专 讙诐 爪注专 讚讬讚讛 诇专讜讜讞讗 讚诪讬诇转讗 谞拽讟讬讛 诇诪讗谉 讚讗诪专 爪注专 讘注诇讬 讞讬讬诐 讚讗讜专讬讬转讗 讜诇注讜诇诐 讗讬诪讗 诇讱 讚拽诇 讜讞讜诪专 讛讻讬 拽讗诪专 讜诪讛 讟注讬谞讛 讚诇讬讻讗 讞住专讜谉 讻讬住 诪讞讬讬讘 驻专讬拽讛 讚讗讬转 讘讛 讞住专讜谉 讻讬住 诇讗 讻诇 砖讻谉. 


讜诪讛讚专讬谞谉 诪讬 诇讗 注住拽讬谞谉 讚讗讚讛讻讬 讜讛讻讬 讘讟讬诇 诪砖讜拽讬讛 讗讬 谞诪讬 讚讗转讜 讙谞讘讬 讜讻讜'. 讚讘讟注讬谞讛 谞诪讬 讗讬讻讗 讞住专讜谉 讻讬住 讜注讬拽专 拽诇 讜讞讜诪专 讚谞拽讟讬谞谉 诇注讬诇 爪注专 讘注诇讬 讞讬讬诐 讜讗讬讚讱 住谞讬驻讬谉 讘注诇诪讗 讛讜讗. 
讜讛拽砖讜 讘转讜住驻讜转 讚讗祝 注诇 讙讘 讚讗讬讻讗 讟注讬谞讛 砖讬砖 讘讛 讞住专讜谉 讻讬住 诪讻诇 诪拽讜诐 讛讗 讗讬讻讗 讻诪讛 讟注讬谞讜转 讚诇讬转 讘讛讜 讞住专讜谉 讻讬住 讜驻专讬拽讛 讚讗讬转 讘讛 讞住专讜谉 讻讬住 诇注讜诇诐 讜诇注讜诇诐 讗讬讻讗 讚爪注专 讘注诇讬 讞讬讬诐 诇讗讜 讚讗讜专讬讬转讗. 讜转讬专抓 讛砖专 诪拽讜爪讬 讚讗谞谉 诇讗 讗转讬谞谉 诇诪讚讞讬 讛砖转讗 讚诇讗 讗驻砖专 诇诪注讘讚 拽诇 讜讞讜诪专 注诇 讬讚讬 讞住专讜谉 讻讬住 讗诇讗 讗谞谉 讛讻讬 拽讗诪专讬谞谉 讚注诇 讻专讞讱 诇专讘谞谉 爪注专 讘注诇讬 讞讬讬诐 (诇讗讜) 讚讗讜专讬讬转讗 讜诪砖讜诐 诇讬讻讗 驻专讬拽讛 讚诇讗 讞诪讬专 诪讟注讬谞讛 讚讗讬 住诇拽讗 讚注转讱 诇讗讜 讚讗讜专讬讬转讗 讛讗 讘讻诇 讟注讬谞讛 讗诪讜专 专讘谞谉 砖讛讬讗 讘砖讻专 讜讗驻讬诇讜 讘讗讜转讛 砖讬砖 讘讛 讞住专讜谉 讻讬住 诇拽转讛 诪讚转 讛讚讬谉 讚讛讜讛 诇谉 诇诪讬讙诪专 诪讬谞讛 诪驻专讬拽讛 诇讟注讬谞讛 砖转讛讗 讘讞谞诐 讘讬砖 讘讛 讞住专讜谉 讻讬住 讚讛讗 诇讗 注讚讬驻讗 驻专讬拽讛 诪讬谞讛 讗诇讗 讜讚讗讬 诇专讘谞谉 爪注专 讘注诇讬 讞讬讬诐 讚讗讜专讬讬转讗 讜讻讬讜谉 讚讻谉 讛讜讗 讛讚讬谉 诇专讘讬 砖诪注讜谉 讚讛讗 转诇诪讜讚讗 拽讬诐 诇讬讛 讘讟注诪讗 讚专讘讬 砖诪注讜谉 讜转诇诪讜讚讗 拽讗诪专 讚诇专讘讬 砖诪注讜谉 讗讬 诇讗讜 讚诇讗 诪住讬讬诪讬 拽专讗讬 砖驻讬专 讛讜讛 诇讬讛 诇诪讬诪专 讚讻诇 讟注讬谞讛 讘砖讻专 讜讻诇 驻专讬拽讛 讘讞谞诐 讜诇讗 讬诇驻讬谞谉 诪讟注讬谞讛 砖讬砖 讘讛 讞住专讜谉 讻讬住 砖讛讬讗 讘砖讻专 讜驻专讬拽讛 砖讬砖 讘讛 讞住专讜谉 讻讬住 砖转讛讗 讘砖讻专. 讛专讬讟讘"讗.


讜讝讛 诇砖讜谉 转诇诪讬讚 讛专"祝. 诪讬 诇讗 注住拽讬谞谉 讚讗讚讛讻讬 讜讛讻讬 讘讟讬诇 诪砖讜拽讬讛. 讚谞讛讬 讚讗讬转讗 砖驻讬专 诇讟注讬谞讛 讚诇讬转 讘讛 讞住专讜谉 讻讬住 诪讻诇 诪拽讜诐 讙诐 讗讬转讗 诇讟注讬谞讛 讚讗讬转 讘讛 讞住专讜谉 讻讬住 讜讗诐 讻谉 讗讬 爪注专 讘注诇讬 讞讬讬诐 讚讗讜专讬讬转讗 讗诐 讻谉 诇讗 诪爪讬 诇诪注讘讚 拽诇 讜讞讜诪专 诪讟注讬谞讛 讚诇讬转 讘讛 讞住专讜谉 讻讬住. 
讜讗诐 转讗诪专 讛讬讗讱 诪讜讻讞 讚爪注专 讘注诇讬 讞讬讬诐 讚讗讜专讬讬转讗 诪讻诇 诪拽讜诐 诪爪讬谞讜 诇诪注讘讚 拽诇 讜讞讜诪专 诪讟注讬谞讛 讚诇讬转 讘讛 讞住专讜谉 讻讬住 讚讛讗 拽专讗 诪讻诇 讟注讬谞讛 诪讬讬专讬 讜讗驻讬诇讜 诪讗讜转讛 讚诇讬转 讘讛 讞住专讜谉 讻讬住. 讜讗讜诪专 讛砖专 诪拽讜爪讬 讚诪讜讻讞 砖驻讬专 讚诪讚讗讜专讬讬转讗 讛讜讬 讚讛讗 专讘谞谉 驻住拽讬 讜讗诪专讬 讘讻诇 注谞讬谉 讚讟注讬谞讛 讘砖讻专 讜讗驻讬诇讜 讗讜转讛 砖讬砖 讘讛 讞住专讜谉 讻讬住 讜讗诐 讻谉 住讘讬专讗 诇讛讜 讚讟注讬谞讛 讚讗讬转 讘讛 讞住专讜谉 讻讬住 讙专讬注讗 诪驻专讬拽讛 讜讗诐 讻谉 诇讻诇 讛驻讞讜转 讛讜讛 诇讛讜 诇诪讬诪专 讚讟注讬谞讛 讚讗讬转 讘讛 讞住专讜谉 讻讬住 讚诇讗 讙专讬注讗 诪驻专讬拽讛 讚诇讬讛讜讬 讘讞谞诐 讗诇讗 砖诪注 诪讬谞讛 讚爪注专 讘注诇讬 讞讬讬诐 讚讗讜专讬讬转讗. 讜讛砖转讗 谞讬讞讗 讚讟注讬谞讛 砖讬砖 讘讛 讞住专讜谉 讻讬住 谞诪讬 讛讜讬讗 讘砖讻专 讚讗诐 诇讗 讻谉 诇讻转讜讘 讟注讬谞讛 讜诇讗 讘注讬 驻专讬拽讛 讜讗谞讗 讬讚注谞讗 诇讬讛 诪拽诇 讜讞讜诪专 讚讟注讬谞讛 讚讛讗 讙专讬注讗 诪讗讜转讛 砖讬砖 讘讛 讞住专讜谉 讻讬住 讻讚驻专讬砖谞讗 诪讬 诇讗 注住拽讬谞谉 讚讗讚讛讻讬 讜讛讻讬 讘讟讬诇 诪砖讜拽讬讛. 讜讗祝 注诇 讙讘 讚讗讻转讬 讗讬讻讗 诇诪注讘讚 拽诇 讜讞讜诪专 诪讟注讬谞讛 诇讗 讘讟讬诇 诪砖讜拽讬讛 诪讻诇 诪拽讜诐 诇讗 讛讜讛 诇诪讚专砖 讚讟注讬谞讛 砖讬砖 讘讛 讞住专讜谉 讻讬住 讛讜讬讗 讘砖讻专 诪讚讗讬爪讟专讬讱 转专讬 拽专讗讬, 转讜住驻讜转 砖讗谞抓. 


讜讗诐 转讗诪专 讛转讬谞讞 专讘谞谉 讚诪讜讻讞讗 砖驻讬专 讚住讘专讬 讚爪注专 讘注诇讬 讞讬讬诐 讚讗讜专讬讬转讗 诪讚拽讗诪专讬 讚讻诇 讟注讬谞讛 讘砖讻专 讻讚驻讬专砖转讬. 讗诇讗 诇专讘讬 砖诪注讜谉 诪谞讗 诇谉 讚讛讗 讚驻砖讬讟讗 诇讬讛 诇专讘讗 讗诇讬讘讗 讚专讘讬 砖诪注讜谉 讛讬讬谞讜 诪砖讜诐 讚讗诪专 专讘讬 砖诪注讜谉 讚诇讗 诪住讬讬诪讬 拽专讗讬 诪砖诪注 讛讗 诪住讬讬诪讬 拽专讗讬 讚专砖讬谞谉 拽诇 讜诪讜诪专 讜讛讬讻讬 诪讜讻讞 讚住讘专 讚爪注专 讘注诇讬 讞讬讬诐 讚讗讜专讬讬转讗 讚讬诇诪讗 讛讗 讚诪讜讻讞 讚讗讬 讛讜讜 诪住讬讬诪讬 讛讜讛 讚专讬砖 拽诇 讜讞讜诪专 讛讬讬谞讜 诪讗讜转讛 讟注讬谞讛 讚诇讬转 讘讛 讞住专讜谉 讻讬住 讚讛讗讬 讜讚讗讬 讙专讬注讗 诪驻专讬拽讛. 讜讬砖 诇讜诪专 讚诪讜讻讞 砖驻讬专 讗驻讬诇讜 诇专讘讬 砖诪注讜谉 讚住讘专 讚爪注专 讘注诇讬 讞讬讬诐 讚讗讜专讬讬转讗 讚讛讗 讗讬谉 住讘专讗 诇讜诪专 讚驻诇讬讙讬 专讘讬 砖诪注讜谉 讜专讘谞谉 讗诇讗 讘诪讛 砖讗谞讜 专讜讗讬谉 讘转诇诪讜讚 讜讘转诇诪讜讚 拽讗诪专 诪砖讜诐 讚诇讗 诪住讬讬诪讬 讜诪砖讜诐 讛讻讬 驻诇讬讙 注诇讬讬讛讜 讛讬诇讻讱 讚讬讬拽讬谞谉 讚诇讗 驻诇讬讙 注诇讬讬讛讜 讗诇讗 诪砖讜诐 讛讗讬 讟注诪讗 讗讘诇 讗讬 讛讜讜 诪住讬讬诪讬 讛讜讜 讚专砖讬谞谉 拽诇 讜讞讜诪专 诪诪砖 讻专讘谞谉 讜讛讜讛 讗诪专讬谞谉 讻诇 讟注讬谞讛 讘砖讻专 讙诐 讗讜转讛 砖讬砖 讘讛 讞住专讜谉 讻讬住 讚讛讗 讙专讬注讗 诪驻专讬拽讛 讜讗诐 讻谉 爪专讬讱 诇讜诪专 注诇 讻专讞讱 讚住讘专 讚爪注专 讘注诇讬 讞讬讬诐 讚讗讜专讬讬转讗 讻讚驻讬专砖转讬 诇专讘谞谉. 注讚 讻讗谉. 


讜讻转讜讘 讘讙诇讬讜谉 讜讝讛 诇砖讜谞讜: 讜讗驻讬诇讜 专讘讬 砖诪注讜谉 谞诪讬 讟注诪讗 讚诇讗 诪住讬讬诪讬 讜讻讜'. 讗讬谉 诇讛拽砖讜转 讚诇讬诪讗 诇专讘讬 砖诪注讜谉 讚爪注专 讘注诇讬 讞讬讬诐 诇讗讜 讚讗讜专讬讬转讗 讜讟注诪讬讛 诪砖讜诐 讚讗讬 诇讗 讻转讬讘 讗诇讗 讞讚 拽专讗 讛讜讛 讗诪讬谞讗 讚讗讬讬专讬 讘驻专讬拽讛 讜诇讗 讘讟注讬谞讛 诪砖讜诐 讚讗讬讻讗 讟注讬谞讛 讚诇讬转 讘讛 讞住专讜谉 讻讬住 诇讻讱 讛讜讛 讗诪讬谞讗 讚讗讬讬专讬 讘驻专讬拽讛 讜讟注讬谞讛 讚讗讬转 讘讛 讞住专讜谉 讻讬住 谞讬诇祝 诪讬谞讛 讜诇讗 讚诪讬 诇专讘谞谉 讚讗诪专讬 诪住讬讬诪讬 拽专讗讬 讜讟注讬谞讛 讻转讜讘 讘驻讬专讜砖 讗讝 讬砖 诇讛砖讜讜转谉 讗讘诇 诇专讘讬 砖诪注讜谉 讗讬 讻转讘 讞讚 讛讜讛 讗诪讬谞讗 讚讗讬讬专讬 讘驻专讬拽讛 讜讟注讬谞讛 诇讗 谞讻转讘 讻诇诇. 讜注讜讚 诪讛 爪专讬讱 诇讜诪专 讛讜讻讞讛 讚专讘讬 砖诪注讜谉 讟注诪讗 讚诇讗 诪住讬讬诪讬 诇讬诪讗 讻驻砖讟讗 讚讗诐 诇讗 讻谉 诇讗 诇讻转讜讘 讗诇讗 讞讚 拽专讗 讗讬 爪注专 讘注诇讬 讞讬讬诐 诇讗讜 讚讗讜专讬讬转讗. 讗诇讗 讬砖 诇讜诪专 讚讜讚讗讬 驻砖讬讟讗 讗讬 诇讗 讻转讬讘 讗诇讗 讞讚 拽专讗 讗驻讬诇讜 讗讬 爪注专 讘注诇讬 讞讬讬诐 诇讗讜 讚讗讜专讬讬转讗 讚讗讬讬专讬 讘驻专讬拽讛 讚讗讬转讗 讘讻讜诇讛 讞住专讜谉 讻讬住 讻讚驻讬专砖转讬. 讜诪讻诇 诪拽讜诐 诪讜讻讞 讚拽住讘专 专讘讬 砖诪注讜谉 爪注专 讘注诇讬 讞讬讬诐 讚讗讜专讬讬转讗 讚讗诐 诇讗 讻谉 诇讗 诇讻转讜讘 讛诪讬注讜讟 注诪讜 讗诇讗 讘讞讚 拽专讗 讜诪诪讬诇讗 诪讛 转讗诪专 讛讛讜讗 拽专讗 讗讬讬专讬 讘讟注讬谞讛 讚诪住转讘专 讚诇讬转 讘讛 讞住专讜谉 讻讬住 诪讻诇 诪拽讜诐 讻讬讜谉 砖讛讛讜讗 拽专讗 讗讬讬专讬 讘讟注讬谞讛 讗讝 讗讬谉 讞讬诇讜拽 讘讬谉 讗讬转 讘讛 讞住专讜谉 讻讬住 诇诇讬转 讘讛 讞住专讜谉 讻讬住 讜讻讬讜谉 讚驻讟专 讛诇讱 讜讬砖讘 诇讜 讘讟注讬谞讛 讚讗讬转 讘讛 讞住专讜谉 讻讬住 诪诪讬诇讗 讙诐 驻专讬拽讛 驻讟讜专 讚诪讗讬 砖谞讗 讻讬 讘砖讜诐 驻注诐 讗讬谞讜 诪讞诇拽 讘讬谉 讟注讬谞讛 诇讟注讬谞讛 讘砖讻转讘 讟注讬谞讛 讻讚驻讬专砖转讬 讜讙诐 讗讬谞讜 诪讞诇拽 讘讬谉 讟注讬谞讛 讚讗讬转 讘讛 讞住专讜谉 讻讬住 诇驻专讬拽讗 诇诪讗谉 讚讗诪专 爪注专 讘注诇讬 讞讬讬诐 诇讗讜 讚讗讜专讬讬转讗 讗诐 诇讗 讘讛讻专讞 讻诪讜 诇专讘讬 讬讜住讬 讛讙诇讬诇讬 砖讬砖 诇讜 讛讻专讞 诇讞诇拽 讘讬谉 讟注讬谞讛 讚讗讬转 讘讛 讞住专讜谉 讻讬住 诇驻专讬拽讛 讚讗诐 诇讗 讻谉 诇砖转讜拽 诪驻专讬拽讛 讗诇讗 砖诪注 诪讬谞讛 拽住讘专 专讘讬 砖诪注讜谉 爪注专 讘注诇讬 讞讬讬诐 讚讗讜专讬讬转讗 讜诇讻讱 讗讬 讻转讬讘 讞讚 诪讬注讜讟 诇讗 讛讜讛 讬讚注谞讗 驻专讬拽讛. 讜讝讛 讛讘诇 诇讛拽砖讜转 诇诪讛 诇讗 诪讜讻讞 讚爪注专 讘注诇讬 讞讬讬诐 讚讗讜专讬讬转讗 讚讗诐 诇讗 讻谉 诇诪讛 讻转讘 讗讘讬讚讛 谞讬诇祝 诪讛谞讱 讚讘讻诇讛讜 讗讬讻讗 爪注专讗 讚诪专讛. 讚讬砖 诇讜诪专 讻砖讚讘专 讗讞讚 诇讗 谞讻转讘 讻诇诇 讗讝 讗诐 讛讬讬谞讜 专讜爪讬诐 诇诇诪讚讜 诪讗讞专 讛讬讬谞讜 诪讞诇拽讬诐 讘拽诇 讗祝 注诇 讙讘 讚爪注专 讘注诇讬 讞讬讬诐 诇讗讜 讚讗讜专讬讬转讗 讜转讚注 讚讛讗 讟注讬谞讛 诇讗 讞砖讬讘 爪注专 讘注诇讬 讞讬讬诐 讜讗驻讬诇讜 讛讻讬 诪讞诇拽 诇注讬诇 讘讬谞讛 诇讗讘讬讚讛 讗讘诇 讻砖谞讻转讘讜 讻讜诇谉 讗讝 讗讬谉 诇讬 诇讞诇拽诐 讘讚讬谞讬讛诐 讝讛 诪讝讛 讗诐 诇讗 讚爪注专 讘注诇讬 讞讬讬诐 讚讗讜专讬讬转讗. 
讻转讜讘 讘转讜住驻讜转 讗诐 讻谉 讗祝 讟注讬谞讛 讚诇讬转 讘讛 讞住专讜谉 讻讬住 讘讞谞诐. 讗讬谉 诇讛拽砖讜转 诪谞讗 诇讬讛 诇专讘讗 讛讗 讗讚专讘讛 讚谞讬诪讗 讗讬驻讻讗 诪讚讟注讬谞讛 讚诇讬转 讘讛 讞住专讜谉 讻讬住 讘砖讻专 讛讜讗 讛讚讬谉 讚讗讬转 讘讛 讞住专讜谉 讻讬住 讻讙讜谉 诇专讘讬 讬讜住讬. 讚讬砖 诇讜诪专 讚诪砖诪注 诇讬讛 诇专讘讗 讻讬讜谉 砖讗谞讜 专讜讗讬谉 砖讛转讜专讛 讞诇拽讛 讘讬谉 讟注讬谞讛 讚讗讬转 讘讛 讞住专讜谉 讻讬住 诇驻专讬拽讛 讝讛 讗讬谉 诇讬 诇讜诪专 讻诇诇 讘诇讗 讟注诐 讜拽讜讚诐 砖谞讗诪专 讗讜转讜 讘诇讗 讟注诐 讬砖 诇谞讜 诇讜诪专 讚拽住讘专讬 爪注专 讘注诇讬 讞讬讬诐 讚讗讜专讬讬转讗 讜讗讝 讬砖 讟注诐 讟讜讘 诇讞诇拽 讘讬谞讬讛诐. 讜讛讗 讚拽住讘专 专讘讬 讬讜住讬 讛讙诇讬诇讬 爪注专 讘注诇讬 讞讬讬诐 诇讗讜 讚讗讜专讬讬转讗 讗祝 注诇 驻讬 砖诪讞诇拽 诇讝讛 砖讛讜讗 诪讜讻专讞 讚住讘专 转讞转 诪砖讗讜 诪诪注讟 诪砖讜讬 砖讗讬谞讜 讬讻讜诇 诇注诪讜讚 讚驻讟讜专 诇讙诪专讬 讜讗诐 讻谉 爪专讬讱 诇讜诪专 爪注专 讘注诇讬 讞讬讬诐 诇讗讜 讚讗讜专讬讬转讗 讜讗驻讬诇讜 讛讻讬 讬砖 诇讞诇拽 讘讬谉 讟注讬谞讛 诇驻专讬拽讛 讚讗诐 诇讗 讻谉 诇讗 诇讻转讜讘 专拽 讟注讬谞讛. 讗讘诇 专讘谞谉 住讘专讬 讚转讞转 诪砖讗讜 诪诪注讟 专拽 讘讞谞诐. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讘"讚 讛讚讬讜讟讜转 讻讜' 讜讬"诇 讚诪讜讻专转 砖诇讗 讘讘"讚 诪砖讜诐 讞讬谞讗 讜讙讘讬 讻讜' 注讻"诇 专爪讛 诇讜诪专 讚讛讱 诪转谞讬' 讚诪讜讻专转 砖诇讗 讘讘"讚 诪砖讜诐 讞讬谞讗 讗讬转 诇讛 转专转讬 诪注诇讬讜转讗 讚讛讬讬谞讜 讚讘讘"讚 讬讻讜诇讛 诇注讻讘 诇注爪诪讛 讜砖诇讗 讘讘"讚 转讜讻诇 诇诪讻讜专 诪讬讛转 诇讗讞专讬诐 注"讬 讙' 讛讚讬讜讟讜转 诪讛 砖讗讬谉 讻谉 讘讛讱 讚诪驻拽讬讚 讜拽"诇:


讘驻专砖"讬 讘讚"讛 诇讜诪专 诇讱 驻专讬拽讛 讻讜' 讛"讗 讚讬讜 诇讘讗 诪谉 讻讜' 诪讛 讟注讬谞讛 讘砖讻专 讻讜' 注讻"诇 讚拽讚拽 诇驻专砖 讻谉 讚讛砖转讗 驻专讬拽讛 讗讬爪讟专讬讱 诇讙讜驻讬讛 讚讗讬 诇讗 讛讜讛 讻转讬讘 驻专讬拽讛 讗诇讗 讛讜讛 讬诇驻讬谞谉 诇讬讛 诪拽"讜 诪讟注讬谞讛 诇讗 讛讜讛 讗诇讗 讘砖讻专 讻讟注讬谞讛 讚诪住讘专讗 讟注讬谞讛 讛讜讗 讘砖讻专 讜诇讗 谞讬讞讗 诇讬讛 诇驻专砖 讘驻砖讬讟讜转 讚诪砖"讛 讻转讬讘 驻专讬拽讛 诇诪讬诪专 讚讟注讬谞讛 讘砖讻专 讜讗讬 诇讗 讛讜讛 讻转讬讘 驻专讬拽讛 诇讗 讛讜讛 讬讚注讬' 讚讟注讬谞讛 讘砖讻专 讻谞专讗讛 诪讚讘专讬 讛转讜住' 诇注讬诇 讚讗诐 讻谉 诇讗 讛讜讛 驻专讬拽讛 讞讜讝专 诇讙讜驻讬讛 讜诇驻专砖"讬 讚讛讻讗 讬砖 诇拽讬讬诐 诇注讬诇 讚注讘讬讚 爪专讬讻讜转讗 讗讻讜诇讛讜 拽专讗讬 讜讛讻讬 拽讗诪专 讜讗讬 讗砖诪注讬' 讟注讬谞讛 诇讞讜讚 诪砖讜诐 讚讘砖讻专 诪住讘专讗 讗讘诇 驻专讬拽讛 讘讞谞诐 诇讗 讛讜讬 诪砖讜诐 讚诪讟注讬谞讛 讛讜讛 讬诇驻讬谞谉 诇讬讛 讜讛"讗 讚讬讜 讜诇讻讱 爪专讬讻讗 诇诪讻转讘 驻专讬拽讛 诪砖讜诐 讙讜驻讬讛 讚讛讜讬 讘讞谞诐 讜讗讬谉 诪拽讜诐 诇拽讜砖讬转 讛转讜住驻讜转 砖诐 讜拽"诇:





诪讛专"诐

转讜住' 讚"讛 讘"讚 讛讚讬讜讟讜转 讜讻讜' 注讚 讗讝诇 砖诪讛 诇谞驻砖讬讛 讘讛' 讝讜讝讬 讻爪"诇:


讚"讛 讻讘讚 讗转 讛' 讜讻讜' 讜诇讗 谞拽讟 拽专讗 讚讗讬砖 讗诪讜 讜讗讘讬讜 转讬专讗讜 讜讻转讬讘 讗转 讛' 讗诇讛讬讱 转讬专讗 讜诪砖讜诐 讚谞讬讞讗 诇讬讛 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 讙讬诇讜讬 诪诇转讗 砖讬讚讜注 砖讞诇拽转讬 讘砖讜讛 讻爪"诇:


讘讚"讛 讛讜讛 讗诪讬谞讗 讻讜' 诇讛转注诇诐 讗讘讬讚讛 讻讜' 讛讚"讗:


转讜住' 讘讚"讛 讘讬转 讚讬谉 讻讜' 讚讙讘讬讛 讻讬住转讗 讚讬转诪讬 谞"讘 驻讬' 注爪讬 讗诇诪讜讙讬诐 砖拽讜专讬谉 拽讜专讬"诇:





诪讛专"诐 砖讬祝

讙诪专讗 讟注诪讗 讚讻转讘 专讞诪谞讗 讗转 砖讘转讜转讬 转砖诪专讜 讻讜'. 讬诇驻讜转讗 讚讙诪专讗 讛讜讗 诪讗转 砖讘转讜转讬 转砖诪专讜 讜讻"转 砖讗谞讬 砖讘转 讻讜' 讻讘专 讗诪专讜 讘讬讘诪讜转 注"讝 讜讻"转 砖讗谞讬 砖讘转 讻讜' 讛讗 转谞讗 讘注诇诪讗 讬诇讬祝 讻讜'. 讜讗谞讬 讛' 讛讜讗 谞转讬谞转 讟注诐 讻讜诇讻诐 讞讬讬讘讬诐 [讜注讬讬谉 讘转讜住' 讬讘诪讜转 讚祝 讛' 注"讘 讘讚"讛 讻讜诇讻诐]:


讘转讜住' 讘讚"讛 讘"讚 讻讜' 讜讬"诇 讚诪讜讻专转 砖诇讗 讘讘"讚 诪砖讜诐 讞讬谞讗. 专"诇 诪转谞讬' 讚诪讜讻专转 砖诇讗 讘讘"讚 讜讻讜' [讚讛讗 讘讗讜 诇转专抓 讙诐 讗诪讛 讚讘讘"讚 讬讻讜诇讛 诇注讻讘 讗驻讬诇讜 诇注爪诪讛]:


讘转讜住' 讘讚"讛 讻讘讚 讜讻讜' 讚谞讬讞讗 诇讬讛 诇讗转讜讬讬 拽专讗 讚讻讬讘讜讚. 讗驻"诇 讚诪砖讜诐 讛讻讬 谞讬讞讗 诇讬讛 诪砖讜诐 讚讘拽讬讚讜砖讬谉 讛讘讬讗讜 讛转讜住驻讜转 讚讙讚讜诇 讻讬讘讜讚 讗讘 讜讻讜' 讚讘讛拽讘"讛 讻转讬讘 讻讘讚 讛' 诪讛讜谞讱 诪诪讛 砖讞谞谞讱 讗讘诇 讗诐 讗讬谉 诇讱 讗讬谞讱 讞讬讬讘 诇讛讞讝讬专 注诇 讛驻转讞讬诐 诪砖讗"讻 讘讗讘 讜讗诐 注"砖: 砖诪注转转讗 讚讟注讬谞讛 讜驻专讬拽讛


讘专砖"讬 讘讚"讛 诇讜诪专 诇讱 驻专讬拽讛 讘讞谞诐 讻讜' 讛"讗 讚讬讜 讻讜'. 专砖"讬 谞诪讬 诪驻专砖 讘诪"砖 讛转讜住' 诇注讬诇 (讘讘讗 诪爪讬注讗 讚祝 诇"讗) 讘讚"讛 诇诪讛 诇讬 讜讘诪砖诪注讜 讚讜讚讗讬 讗讬 讛讜讬 讻转讬讘 讟注讬谞讛 讛"讗 讟注讬谞讛 讘讞谞诐 讚讗"诇 诪住讘专讗 讛"讗 讟注讬谞讛 讘砖讻专 讜讻转讘 驻专讬拽讛 砖诇讗 谞讬诪讗 讚讬讜 讚讗"讻 诇专"砖 讛讜诇"诇 转专讜讬讬讛讜 讘砖讻专 讻讬讜谉 讚诇讗 诪住讬讬诪讬 拽专讗讬 讜讗爪讟专讬讱 诇诪讬讻转讘 转专讜讬讬讛讜 砖诇讗 转讬诪讗 拽专讗 诇驻专讬拽讛 讗转讬讗 讜讟注讬谞讛 驻讟讜专 诇讙诪专讬 讜讝讛 讗"诇 砖讘讛讱 谞诪讬 驻诇讬讙讬 [讚专"砖 住"诇 诪住讘专讗 讘讞谞诐]. 专拽 讛讜讗 诪住讘讬专 诇谞讜 讛讬讗讱 谞砖诪注 诇谞讜 注"讬 砖讻讜转讘 驻专讬拽讛 砖讟注讬谞讛 讘砖讻专 讜诇讗 谞专讗讛 讘驻转讗讬诐. 诪讻讞 讬转讜专. 讬讻转讜讘 诇谞讜 谞拽讜讚讛 [诇讬转讜专讗] 讜诇讗 爪专讬讱 拽专讗 诇讛讱. 讗诇讗 [注"讬 砖讻转讘 驻专讬拽讛] 讗谞讜 讬讜讚注讬谉 讻讜讜谞转 讛转讜专讛 砖讛讬讗 讬讜讚注转 讗诪讬转讛 砖讟注讬谞讛 讘砖讻专 讜讻讬讜谉 砖讗诪转转 讟注讬谞讛 讘砖讻专 讛讜爪专讻讛 讛讬讗 诇讻转讜讘 驻专讬拽讛 讚诇讗 转讬诪讗 讚讬讜 讜讗谞讜 讬讜讚注讬谉 讻讜讜谞转讛 讚诪讚讞讝讬谞谉 砖讻转讘讛 驻专讬拽讛 砖"诪 砖讛讻讜讜谞讛 砖驻专讬拽讛 诇讗 讛讜"诪 诇诪讬诇祝 诪讟注讬谞讛 砖转讛讬讛 讘讞谞诐 讜讗诪讟讜 诇讛讻讬 讗爪讟专讬讱 诇诪讬讘转讘 诇驻专讬拽讛 讜讗"讻 诪诪讬诇讗 诪爪讬谞讜 诇诪讬讚拽 讛讬讜诐 砖讟注讬谞讛 砖讘拽专讗 讛讜讗 讘砖讻专 讗讘诇 讜讚讗讬 讛讬讬谞讜 讟讜注讬谉 讜住讘讜专讬谉 讟注讬谞讛 (讘砖讻专) [讘讞谞诐] 讗讬 讛讜讬 讻转讬讘 诇讞讜讚讗 讜讛讬讬谞讜 专讗讬谞讜 [砖讟注讬谞讛 讘砖讻专 讜驻专讬拽讛] 讘讞谞诐 诪讚讗爪讟专讬讱 诇诪讬讻转讘讬讛 讜讻注讬谉 讝讛 诪诪砖 讘讗讬谉 砖讬谞讜讬 驻讬' 专砖"讬 讘驻"拽 讚讘讬爪讛 讙讘讬 驻诇讜讙转讗 讚讘"砖 讜讘"讛 讘砖讗讜专 讘讻讝讬转 讜讞诪抓 讘讻讻讜转讘转 注"砖 讜转专讗讛. 讜诇讗 讛讜爪专讻转讬 诇讻转讜讘 讝讛 讗诇讗 诇驻讬 砖专讗讬转讬 诇诪讛专"砖 砖诪砖讘砖 讘讝讛 讘讞谞诐 讜诪讬讬砖讘 讗诇讬讘讗 讚专砖"讬 讛爪专讬讻讜转' 讚诇注讬诇 (讘讘讗 诪爪讬注讗 讚祝 诇"讗 注"讗) 讗讙讜驻讗 讚拽专讗 讻讗诇讜 专砖"讬 讜转讜住驻讜转 诪讞讜诇拽讬谉 讜诇讗 讛讜"诇 诇诪讬讻转讘 讝讛 讜拽"诇. 讜诪"诪 讗驻砖专 诇讬讬砖讘讜 [讚诇专砖"讬 讗驻砖专 讛爪专讬讻讜转讗 讚诇注讬诇 讗讙讜驻讗 讚拽专讗] 砖专"诇 讙"讻 诪砖讜诐 讚讘砖讻专 专"诇 讛讗诪转 讛讜讗 砖诇 讛转讜专讛 讘砖讻专 讜讻讜' 讜拽"诇:





专砖"砖

讙诪专讗 讜讗诪讗讬 讻讜'. 讜讛讗讬 诇"转 讜注砖讛. 诪驻专砖"讬 讘诪转谞讬转讬谉 诪砖诪注 讚讗诇 转讞讝讬专 讛讬讬谞讜 砖诇讗 讬讟诇谞讛 诪诪拽讜诪讛 讜拽砖讛 讚讛讗 诪砖诪注 诇注讬诇 (讻讜 讘) 讘诪讬诪专讗 讚专讘讗 讚讗"注 注诇 讛注砖讛 讚讛砖讘 讘诇讗 谞讟诇讛 专拽 注诇 诇"转 诇讛转注诇诐 (讜诇讛专谞讘"专 砖讛讘讬讗 诇讛谞"讬 诇注讬诇 讘住讜讙讬讗 讚讜讛转注诇诪转 驻注诪讬诐 讻讜' 砖讘讙诪专讗 (讚' 诇) 诇讗 讛讜讛 拽砖讛) 讜讬"诇 诪砖讜诐 讚讗诐 诇讗 讬砖诪注 诇讚讘专讬 讗讘讬讜 讜讬讟诇谞讛 讜讬砖讬讘谞讛 讬拽讬讬诐 注砖讛 讚讛砖讘 讜诇讗 讬注讘讜专 注诇 诇讗讜 讚诇"转 诇讛转注诇诐 谞诪爪讗 讘砖诪注讜 诇讚讘专讬讜 诪讘讟诇 转专讜讜讬讬讛讜谉 讙诐 讬"诇 注"驻 诪砖"讻 讛转讜住' 讘拽讚讜砖讬谉 (诇讚) 讘住讚"讛 诪注拽讛 讚诇讗讜 砖讬砖 注诪讜 注砖讛 讛诇讗讜 讗诇讬诐 讚诇讗 讚讞讬 诇讬讛 注砖讛 讗祝 讘诪拽讜诐 讚诇讬转讗 诇注砖讛:





讛讙讛讜转 讬注讘"抓

转讜讱 "诇转讞讜诐状. 爪"诇 状讛转讞讜诐":


砖诐 讛讜讛 讗诪讬谞讗 状诇爪讬讬转" 诇讬讛. 讻爪"诇 讜讻谉 讘专砖"讬:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 诇讜诪专 讜讻讜' 讛诇讻讱 讗讬 诇讗 讻转讬讘. 讻注讬谉 讝讛 讻转讘 专砖"讬 讘讬爪讛 讚祝 讝 注"讘 讚"讛 砖讬注讜专讜:





驻谞讬 讬讛讜砖注

讘转讜住驻讜转 讘讚"讛 讘"讚 讛讚讬讜讟讜转 讻讜' 讜讗"转 讜诪"砖 讚讗诇诪谞讛 讻讜' 讜诇拽诪谉 讘驻专拽 讛诪驻拽讬讚 讻讜' 讚讗驻讬诇讜 讘讘"讚 谞诪讬 讗讬谉 诪讜讻专讬谉 诇注爪诪谉 注讻"诇. 讜诇讻讗讜专讛 讬砖 诇讛拽砖讜转 讚诇诪讗 讛转诐 谞诪讬 讗讬讬专讬 砖诪讻专讛 讘讘"讚 讛讚讬讜讟讜转 讜诪砖"讛 诪讜讻专讛 诇讗讞专讬诐 讚讜拽讗 讜诇讗 诇注爪诪讜 讜讗祝 注"讙 讚拽转谞讬 住转诐 诪讜讻专讛 讘讘"讚 讗驻"讛 谞讜讻诇 诇驻' 讚讗讬讬专讬 讘讘"讚 讛讚讬讜讟讜转 讜转讚注 讚讛讗 讛讻讗 讘注讜讘讚讗 讚讗讬住讜专 讜专讘 住驻专讗 诪砖诪注 诇诪住拽谞讗 讚住讙讬 讘讛讚讬讜讟讜转 诪讚诪讚诪讬 诇讛 诇讗诇诪谞讛 讜讗"讻 注"讻 讛讗 讚拽讗"诇 讗讬讬转讬 转专讬 诪讙讜 转诇转讗 讛讬讬谞讜 转诇转讗 讛讚讬讜讟讜转 讜讗驻"讛 讛讜讬 诪讚诪讛 诇讛 专讘讛 讙讜驻讗 诇讛讗 讚转谞谉 讗诐 讬砖 砖诐 讘"讚 诪转谞讛 讘驻谞讬讛诐 讗诇诪讗 讚诪转谞讬' 谞诪讬 讘讛讚讬讜讟讜转 讗讬讬专讬 讗祝 注诇 讙讘 讚拽转谞讬 讘"讚 讜讗"诇 讚注"讻 讘讘"讚 讛讚讬讜讟讜转 讛转诐 讗讬谞讜 讬讻讜诇 诇诪讻讜专 讗驻讬诇讜 诇讗讞专讬诐 讚讗诇"讻 诪讗讬 专讘讜转讗 讚讗诇诪谞讛 讛讗 诇讬转讗 讚注"讻 讘讗诇诪谞讛 注讬拽专 讛讞讬讚讜砖 砖讬砖 诇讛 专砖讜转 诇诪讻讜专 讘谞讻住讬 讬转讜诪讬诐 砖诇讗 讘专砖讜转 讘"讚 讜诪砖"讛 拽讗诪专 专"谞 讚诇注谞讬谉 砖讜诪讗 讘注讬谞谉 讘"讚 讜诪讬讛讗 讘讛讚讬讜讟讜转 住讙讬 讜讗"讻 讘驻拽讚讜谉 砖讛讜讗 诇转讜注诇转 讛诪驻拽讬讚 讚诇讗 诇讬讻诇讬讬讛 拽专谞讗 讻讘专 谞转谞讜 讞讻诪讬诐 专讗砖讜谞讬诐 专砖讜转 诇讻诇 讛谞驻拽讚讬诐 诇诪讻讜专 诇讗讞专讬诐 讻砖讬讘专专讜 砖谞专拽讘讜 讛驻讬专讜转 讜注讬拽专 讛讚讬谉 讚拽转谞讬 诪讜讻专讛 讘讘"讚 讛讬讬谞讜 诪砖讜诐 讛砖讜诪讗 讜讗"讻 讬"诇 讚诇注讜诇诐 讘讛讚讬讜讟讜转 讗讬讬专讬 讚讻诇 诇注谞讬谉 砖讜诪讗 诇讗讞专讬诐 讘讛讚讬讜讟讜转 住讙讬 讜诪砖"讛 讗讬谞讜 专砖讗讬 诇诪讜讻专讜 诇注爪诪讜 讜讬"诇 讚诪讻讚讬 转谞讗 讗转拽谞转' 诪讛讚专 讜讗"讻 讗诪讗讬 驻住讬拽讗 诇讬讛 诇诪讬诪专 讜讗讬谉 诪讜讻专讛 诇注爪诪讜 砖讛专讬 讗诐 讬诪讻专谞讜 注驻"讬 讘"讚 诪讜诪讞讛 专砖讗讬 诇讬拽讞讛 诇注爪诪讜 讻讚讗诪专讬谞谉 讘讗诇诪谞讛 讜讙讘讬 讻住转讗 讚讬转诪讬 讜讛讬讬谞讜 讚拽砖讬' 诇讛讜 诇转讜住驻讜转 讜讚讜"拽. 讗讞"讝 注讬讬谞转讬 讘转讜住驻讜转 讚讻转讜讘讜转 砖讻"讻 诇转专抓 拽讜砖讬' 讗讞专转 讚讛讛讬讗 讚讬讜讞谞谉 讞拽讜拽讛 讗讬讬专讬 讘讘"讚 讛讚讬讜讟讜转 注"砖 讜讘讞讬讚讜砖讬谞讜 砖诐 讬讘讜讗专 讻诇 讛爪讜专讱 讘注讝"讛 讙诐 砖讗专 讚拽讚讜拽讬诐 砖讬砖 诇讚拽讚拽 讘讚讘专讬 讛转讜住驻讜转 讜砖讬讬讻讬诐 讙诐 诇讻讗谉 讜注讬讬谉 讘诪讛专砖"讗 讜讘驻"拽 讚驻住讞讬诐:


讘讗"讚 讜讬"诇 讚诪讜讻专转 砖诇讗 讘讘"讚 诪砖讜诐 讞讬谞讗 讜讙讘讬 讻住转讗 讚讬转诪讬 谞诪讬 讻讜' 注讻"诇. 驻讬专讜砖 讚讟注诪讗 讚讞讬谞讗 讛讬讬谞讜 诇转专抓 拽讜砖讬讗 专讗砖讜谞讛 讚诪"砖 讚诪讜讻专讛 砖诇讗 讘讘"讚 讗讘诇 诇注谞讬谉 拽讜砖讬讗 砖谞讬讛 讚讘讘"讚 专砖讗讛 诇讬拽讞 诇注爪诪讛 讻讚讗诪专讬谞谉 诪讗谉 砖诐 诇讱 讬转专爪讜 讙"讻 讚讛讬讬谞讜 讘讚讬注讘讚 讻诪讜 讘讻住转讗 讚讬转诪讬 讜讻谉 诇转讬专讜爪诐 讛砖谞讬 讘讻住转讗 讚讬转诪讬 讻讬讜谉 讚讘"讚 注爪诪诐 讛讬讜 诪驻拽讬讚讬谉 讬"诇 讚讛讬讬谞讜 讟注诪讗 谞诪讬 讘讗诇诪谞讛 讻讬讜谉 砖讛讘"讚 注爪诪诐 诪讙讘讬谉 诇讛 讻转讜讘转讛 专砖讗讛 诇讬拽讞 诇注爪诪讛 注诇 驻讬讛诐 讗讘诇 讗讬谉 诇驻' 讻讜讜谞转 讛转讜住驻讜转 讚讟注诪讗 讚讞讬谞讗 诪讛谞讬 谞诪讬 诇注谞讬谉 砖诇讜拽讞转 诇注爪诪讛 讚讗"讻 讛讗 讚讗诪专讬谞谉 讘讻转讜讘讜转 讙讘讬 讗诇诪谞讛 诪讗谉 砖诐 诇讱 讜诪讬讬转讬 专讗讬讛 诪讻住转讗 讚讬转诪讬 讜诪讗讬 专讗讬讛 讚诇诪讗 砖讗谞讬 讗诇诪谞讛 讚诪砖讜诐 讞讬谞讗 讗驻讬' 讘讛讚讬讜讟讜转 专砖讗讛 诇讬拽讞 诇注爪诪讛 讗注"讻 讚诇注谞讬谉 诇讬拽讞 诇注爪诪讛 诇讗 砖讬讬讱 讻诇诇 讟注诪讗 讚讞讬谞讗 讜讻谉 讛讚注转 谞讜转谞转 讻谞"诇 讜注讬' 讘转讜住驻讜转 讚讻转讜讘讜转 砖转讬专爪讜 讘注"讗 诪诪讛 砖转讬专爪讜 讻讗谉 讜砖诐 讬讘讜讗专 讗讬"讛:


讘讙诪专讗 讟注诪讗 讚讻转讘 专讞诪谞讗 讗转 砖讘转讜转讬 转砖诪专讜 讛讗 诇讗讜 讛讻讬 讛"讗 爪讬讬转讗 讜驻专砖"讬 讚诪讗讘讬讚讛 拽砖讬讗 诇讬讛 讚讛讗 注砖讛 讜诇讗 转注砖讛 讛讬讗 讜诇讗 讬讚注转讬 诪讬 讛讻专讬讞讜 诇讝讛 讚驻砖讟讗 讚诇讬砖谞讗 诪砖诪注 讚讗拽专讗 讚讗转 砖讘转讜转讬 转砖诪专讜 诪拽砖讛 讚诇讗 讗讬爪讟专讬讱 讻诇诇 讜讗"讻 谞讜讻诇 诇驻专砖 诇注谞讬谉 砖讘转 讙讜驻讗 讚注砖讛 讜诇讗 转注砖讛 讛讬讗 讜讻诪讛 注砖讬谉 谞讗诪专讜 讘讛 讘讬讜诐 讛砖讘讬注讬 转砖讘讜转 讜讝讻讜专 讜砖诪讜专 讜注讜讚 讟讜讘讗 讜讻谉 诪砖诪注 讘转讜住驻讜转 驻"拽 讚讬讘诪讜转 讜讬讜转专 谞专讗讛 讚诪拽砖讛 讗讻讜诇讛讜 讚讘讬谉 砖讘转 讜讗讘讬讚讛 讜讟讜诪讗讛 讻讜诇讛讜 注砖讛 讜诇讗 转注砖讛 谞讬谞讛讜 讚讘讟讜诪讗讛 讗讬讻讗 注砖讛 讚拽讚讜砖讬诐 讬讛讬讜 讻讚讗诪专讬谞谉 诇注讬诇 讜拽"诇:


砖诐 驻专讬拽讛 讘讞谞诐 讟注讬谞讛 讘砖讻专. 讜讻转讘 讛专讗"砖 讚驻专讬拽讛 讘讞谞诐 讛讬讬谞讜 讘讗讚诐 讘讟诇 讗讜 讗驻讬诇讜 讗诐 讛讜讗 驻讜注诇 讗讬谞讜 谞讜讟诇 讻诇 砖讻专讜 诪砖诇诐 讗讘诇 讻驻讜注诇 讘讟诇 诪讬讛讗 砖拽讬诇 讻诪讜 讘讗讘讬讚讛 讚讬诇驻讬谞谉 诇讛 诪讗驻住 讻讬 诇讗 讬讛讬讛 讘讱 讗讘讬讜谉 讜讘讟注讬谞讛 讗讬谉 讞讬诇讜拽 讗诇讗 诇注讜诇诐 谞讜讟诇 讻诇 砖讻专讜 诪砖诇诐 讜讻讘专 讻转讘转讬 诇注讬诇 讚诇驻"讝 爪"诇 讚讛讗 讚讟注讬谞讛 讛讜讬 讘砖讻专 讬讜转专 诪诪讞讝讬专 讗讘讬讚讛 讛讬讬谞讜 诪砖讜诐 讚讘讟注讬谞讛 诇讬讻讗 讞住专讜谉 讻"讻 讻诪讜 讘讗讘讬讚讛 讚诪驻住讬讚 诇讙诪专讬 讜讻转讘转讬 砖诐 讙诐 讻谉 讚讬砖 诇讜诪专 住讘专讗 诇讛讬驻讜讱 诪讚注转 讛专讗"砖 讚讛讗 讚讟注讬谞讛 讘砖讻专 讛讬讬谞讜 讻驻讜注诇 讘讟诇 讻诪讜 讘讗讘讬讚讛 讗讘诇 驻专讬拽讛 讘讞谞诐 讛讬讬谞讜 诇讙诪专讬 讜诇讗 讚诪讬 诇讗讘讬讚讛 讚讛转诐 注讬拽专 讛诪爪讜讛 讗讬谞讛 讗诇讗 诇讛爪诇转 诪诪讜谉 讞讘讬专讜 讜讗"讻 讗诪专讬谞谉 砖驻讬专 讚砖诇讜 拽讜讚诐 讗讘诇 讛讻讗 讚讗讬讻讗 爪注专 讘"讞 讜爪注专讗 讚诪专讗 讛"诇 讻诪讜 砖讗专 诪爪讜转 注砖讛 讜讞讜讘转 讛讙讜祝 砖讗讬谞讜 专砖讗讬 诇讛诪谞注 讘砖讘讬诇 讛驻住讚 诪诪讜谞讜 讜讻转讘转讬 砖诐 讚诪诪讗讬 讚诪拽砖讛 诇"诇 讛谞讬 转专转讬 讜诇"诇 诇诪讬讻转讘 讗讘讬讚讛 讬砖 诇讛讻专讬注 诇讻诇 讗' 诪砖谞讬 讛爪讚讚讬诐 注"砖. 讗诪谞诐 讘讛讙讬注讬 诇讻讗谉 诪爪讗转讬 讗转 砖讗讛讘讛 谞驻砖讬 讘谞"讬 砖讻"讻 讘砖诐 讛专"谉 诪诪砖 讻讚讘专讬 讛驻讜讱 诪讚注转 讛专讗"砖 讗讘诇 讛讗诪转 讬讜专讛 讚专讻讜 讚拽砖讬讗 诇讬 注诇 讝讜 讛住讘专讗 讚讗诐 讻谉 诪砖诪注 讚讛讗 讚讟注讬谞讛 讘砖讻专 讬讚注讬谞谉 诪住讘专讗 讞讬爪讜谞讛 讚讜诪讬讗 讚讗讘讬讚讛 讜诇讗 讗讬爪讟专讬讱 拽专讗 诇专讘谞谉 讗诇讗 诇驻专讬拽讛 讚讘讞谞诐 讜讗"讻 转拽砖讛 诇专"砖 讚诇讗 诪讬讬转专 诇讬讛 拽专讗 讚驻专讬拽讛 诪砖讜诐 讚诇讗 诪住讬讬诪讬 讗"讻 讛"诇 讝讛 讜讝讛 讘砖讻专 诪讬讛讜 讗驻砖专 诇讜诪专 讚讘讟注讬谞讛 谞诪讬 住讘专讗 讛讞讬爪讜谞讛 讚讘讞谞诐 讻讬讜谉 讚讗讬讻讗 爪注专讗 讚诪专讗 讜讗讬讻讗 谞诪讬 爪注专 讘"讞 驻讜专转讗 讻讚诪砖诪注 诇注讬诇 讘讙诪' 讙讘讬 诇"诇 讚讻转讘 讛谞讬 转专转讬 讜讛讗 讚拽讗诪专 讛讻讗 讚讘讟注讬谞讛 诇讬讻讗 爪注专 讘"讞 讛讬讬谞讜 诇讙讘讬 驻专讬拽讛 诪讬讛讜 诪讚讘专讬 讛专"谉 讙讜驻讗 诇讻讗讜专讛 诇讗 诪砖诪注 讻谉 讗讞专 讛注讬讜谉 讗讘诇 讬砖 诇讬讬砖讘谉 讙诐 讻谉 注诇 讛讚专讱 砖讻转讘转讬 讜讗讬谉 诇讛讗专讬讱 讜讚讜"拽:





驻转讞 注讬谞讬诐

讜讗诪讗讬 讛讗讬 注砖讛 讜讛讗讬 诇讗 转注砖讛 讜注砖讛 讜讻讜'. 专讗讬转讬 诇讛专讚讘"讝 讘转砖讜讘讜转讬讜 讚驻讜住 讜讬谞讬爪讬讗 住讬诪谉 转拽讻"讚 砖讻转讘 注诇 讝讛 讜讝"诇 讜讛拽砖讜 注诇讛 讛讬讻讬 住"讚 讚讗转讬 注砖讛 讚讻讘讜讚 讜讚讞讬 讗驻讬诇讜 诇讗讜 讙专讬讚讗 讛讗 讗诐 讗诪专 诇讜 讗讘讬讜 诇讗 讘注讬谞讗 诇讛讗讬 讻讘讜讚 诪讬 讗讬转讬讛 诇注砖讛 讻诇诇 讻讚讗讬转讗 驻专拽 讗诇讜 谞注专讜转 讚注砖讛 讚讜诇讜 转讛讬讛 诇讗砖讛 诇讗 讚讞讬 诇讗讜 讚诪诪讝专转 诪砖讜诐 讚讗讬 讗诪专讛 诇讗 讘注讬谞讗 诇讬讛 诪讬 讗讬转讬讛 诇注砖讛 讻诇诇. 讜转讬专爪讜 讚讛转诐 讻讬 讗诪专讛 诇讗 讘注讬谞讗 (诇讬转讬讛 诇注砖讛 讻诇诇 讗讘诇 讛讻讗 讗讬 讗诪专 讛讗讘 讛砖转讗 诇讗 讘注讬谞讗) 讘砖讘讬诇 讝讛 诇讗 讘讬讟诇 讛注砖讛 注讜诇诪讬转 讜讗驻砖专 砖讬转拽讬讬诐 转讚讬专 讘砖讗专 讚讘专讬诐 讜转讬专讜抓 讝讛 诇讗 谞转讞讜讜专 讗爪诇讬 讚讗诐 诪讞诇 讛讗讘 讘讻诇 讛讚讘专讬诐 讜讘讻诇 讛讝诪谞讬诐 讛讗 诇讬转讬讛 诇注砖讛 讻诇诇. 讜诇驻讬 讚注转讬 诪讻讞 拽讜砖讬讗 讛讜爪专讱 讛专诪"讛 诇转专抓 讚讗驻讬诇讜 讻讬 讗诪专 诇讗 讘注讬谞讗 砖讬讬讱 注砖讛 讚诪"诪 诪爪讜讜讛 讛讜讗 讘讻诇 讚讘专 讗驻讬诇讜 讗诪专 讛讗讘 诇讗 讘注讬谞讗 注讻"诇:
讜注讬谉 专讜讗讛 讘砖讬讟讛 诪拽讜讘爪转 讚讛讘讬讗 诪讛专讗"砖 砖讻转讘 诪砖诐 专"诪 讛砖谞讬 转讬专讜爪讬诐 讛谞讝讻专讬诐 砖讻转讘 讛专讚讘"讝. 讜讗诐 谞讗诪专 讚专"诪 砖讻转讘 讛专讗"砖 讛讜讗 讛专诪"讛 砖讻转讘 讛专讚讘"讝 讚谞专讗讬谉 讚讘专讬 讛专讚讘"讝 讻讗诇讜 诪讜注转拽讬诐 诪诇砖讜谉 讛专讗"砖 讗砖专 讛讘讬讗 讘砖讬讟讛 诪拽讜讘爪转. 诇驻"讝 诇砖讜谉 讛专讚讘"讝 讛谞讝讻专 诇讗 讚讗讬拽 砖讻转讘 讜讛拽砖讜 注诇讛 讜转讬专爪讜 讜砖讜讘 讻转讘 讛讜爪专讱 讛专诪"讛 诇转专抓 讜诇驻讬 讛讻转讜讘 讘砖讬讟讛 诪拽讜讘爪转 讛专诪"讛 注爪诪讜 讻转讘 讛砖谞讬 转讬专讜爪讬诐 讻讞讚讗 砖专讬讬谉. 讜讗驻砖专 讚讻讜谞转 讛专讚讘"讝 讘诪"砖 讜诇驻讬 讚注转讬 诪讻讞 拽讜砖讬讗 讛讜爪专讱 讛专诪"讛 诇转专抓 讛讬讬谞讜 讚诪讻讞 拽讜砖讬讗 砖讬砖 讘转讬专讜抓 专讗砖讜谉 讜讛讬讗 拽讜砖讬转讜 讚住诇讬拽 诪讬谞讛 讛讜爪专讱 诇转专抓 转讬专讜抓 砖谞讬. 讜专讗讬转讬 讘住驻专 讗诪专讬 谞注诐 砖讛讘讬讗 转讬专讜抓 专讗砖讜谉 砖讚讞讛 讛专讚讘"讝 诪砖诐 专讘讬谞讜 讬爪讞拽 诪讜讬讬谞讗 注"砖 驻专砖转 拽讚讜砖讬诐:
讜讬专讗讛 砖讚讞讬讬转 讛专讚讘"讝 讗讬谞讛 讚讞讬讛 讜转讬专讜抓 讝讛 讞讜讝专 讜谞专讗讛 讚专讜讘讗 讚注诇诪讗 讜专讜讘讗 讚专讜讘讗 诇讗 诪砖讻讞转 砖讛讗讘 讬诪讞讜诇 讘讻诇 讛讚讘专讬诐 讜讘讻诇 讛讝诪谞讬诐 讜讗诐 讛诪爪讗 讬诪爪讗 诪讬注讜讟讗 讚诪讬注讜讟讗 讚诇讗 讞讬讬砖讬谞谉 诇讬讛 讗驻讬诇讜 诇专' 诪讗讬专 讜诪讛 讚诪讜' 讬注专讜讱 讻讘讜讚 讗讜"讗 诇注砖讛 讚诇讜 转讛讬讛 诇讗砖讛 讚讛转诐 诪爪讜讬 讛讚讘专 讚转讬诪讗 诇讗 讘注讬谞讗 诇讬讛 讜讛诇讗 讘诪讗诪专 讗讞讚 诇讬转讬讛 诇注砖讛 讻诇诇 讜诪砖讜"讛 讗祝 讚诇讗 讗诪专讛 诇讗 讘注讬谞讗 讞砖讬讘 讚诇讬转讬讛 诇注砖讛 讜诇讗 讚讞讬 诇讗 转注砖讛. 诇讗 讻谉 讘讻讘讜讚 讗讜"讗 讚讬砖谞讜 讛注砖讛 注诇 讛专讜讘 讗祝 讚诪讞诇 讘驻专讟 讗讛讚. 讜诇讗讞讚 讘专讘讜讗 讗诐 讬诪爪讗 砖诪讜讞诇 讘讻诇 讚讘专 讜讘讻诇 讝诪谉 诇讗 讞讬讬砖讬谞谉 讜讘讻讛"讙 讗讬谉 诇讜诪专 诇讬转讬讛 诇注砖讛 讻讬 讛讜讗 专讞讜拽 诪讗讚 诪爪讬讗讜转 讝讛:

